# &krecipes;e käsiraamat

## Sissejuhatus

&krecipes; on programm, mis võimaldab oma retsepte hallata, luua ostunimekirju, valida retsepte saadaolevate koostisosade alusel ja planeerida oma menüüd või dieeti.

## &krecipes;e kasutamine

### Tutvustus

&krecipes;e käivitumisel on rakenduse aknas näha järgmised komponendid —

- Menüüriba kirjetega Fail, Redigeerimine, Tööriistad, Seadistused jaAbi

- Tööristariba ikoonidega Uus, Salvesta ja Trüki

- Vasakul asuv paneel ikoonide ja nuppudega, mis lubavad kiiresti ligi pääseda &krecipes;e erinevatele komponentidele

- Paremal asuv paneel, mis kujutab endast &krecipes;e peaakent, kus vaikimisi on näha retseptikategooriate nimekiri

&krecipes;e peaaken näeb välja selline. Pilt

&krecipes;e peaaken

### Retseptide otsimine ja muutmine

Vaikimisi käivitub &krecipes; nii, et vasakul paneelil on valitud komponent Retseptide otsimine/muutmine.

Käesolevas osas kirjeldatakse seda, kuidas komponenti Retseptide otsimine/muutmine kasutades retsepte leida. Retseptide muutmisest räägib pikemalt osa Salvestatud retseptide muutmine.

Kui valitud on komponent Retseptide otsimine/muutmine, on &krecipes;e peaaknas näha järgmised asjad —

- Valitud komponendi nime näitav tiitel

- Kaardid Põhiline (vaikimisi) ja Täiendav

- Tekstikast `otsingukriteeriumi sisestamiseks`

  Üks tore võimalus on see, et &krecipes; otsib retsepte, kui kirjutad midagi kasti Otsing. Kui näiteks soovid leida retsepti, milles leiduks sõna õun, siis näidatakse retseprivaates pärast selle sõna kirjutamist ainult retsepte, mis seda sõna sisaldavad. Iga tähe kirjutamisega täpsustatakse retseptivaadet.

- Kõigi retseptikategooriate nimekiri

- Nupud Ava, Muuda ja Kustuta vastavate toimingute ettevõtmiseks retseptiga

Kopmonentide nimekirja paneeli alumises parempoolses nurgas asub ikoon . See esineb kõigis &krecipes;e osades ning sellele klõpsates avaneb käsiraamatu vastav osa, kust leiab põhjalikumat seletust parajasti vaadatava rakenduse osa kohta.

Kui aktiivne on kaart Põhiline ning kuvatakse retseptikategooriate nimekirja, saab kategooria avada klõpsuga kategooria nime kõrval asuvalt nupule +. Kategooria avamisel kuvatakse otsekohe sinu retsepte ja/või alamkategooriaid, kui neid on. Nimekirjas võid valida retsepti, mida tahad avada, muuta või kustutada (vaata täpsemalt osa Salvestatud retseptide muutmine). Kui aga viid hiirekursori retsepti nime kohale, ilmub dialoog, mis näitab retsepti nime ja aega, mil see loodi, muudeti ja viimati kasutati.

Kategooria nime ees nupule - vajutamine aga sulgeb kategooria.

#### Hiire parempoolse nupu kontekstimenüü

&krecipes; võimaldab retseptidega midagi ette võtta väga mitmel moel. Toiminguid kirjeldatakse lähemalt käsiraamatu vastavates osades. Kuid lisaks erinevatele klahvikombinatsioonidele ja/või menüükäskudele avab klõps hiire parempoolse nupuga põhiotsingupaneelis retsepti nimel kontekstimenüü, mis lubab kasutada järgmisi toiminguid —

- Ava – avab valitud retsepti.

- Muuda – avab valitud retpseti muutmiseks.

- Ekspordib – ekspordib valitud retsepti. Täpsemalt räägib sellest osa Retseptide eksport teistesse failivormingutesse

- Eemalda kategooriast – eemaldab retsepti senisest kategoorias ja asetab selle gruppi Kategooriata. Grupis Kategooriata saab retsepti valida muutmiseks, et liigutada see mõnda paremini sobivasse kategooriasse. Täpsemalt kõneleb sellest osa Salvestatud retseptide muutmine.

- Kustuta – kustutab retsepti andmebaasist.

- Lisa ostunimekirja – lisab valitud retsepti ostunimekirja. Ostunimekirja kasutamisest kõneleb lähemalt osa Ostunimekiri.

- Kopeeri lõikepuhvrisse – teeb retseptist koopia ja asetab selle lõikepuhvrisse, kust seda saab asetada mõnda muusse rakendusse, näiteks e-kirja. Koopia vorming sõltub sinu eelistusest. Täpsemalt kirjeldab võimalust Kopeeri lõikepuhvrisse osa Kopeerimine lõikepuhvrisse.

- Määra kategooria – võimaldab valida ühe või enam retsepti, mis paiknevad grupis Kategooriata, ning asetada nad vajalikku kategooriasse, valides selle ilmuvast hüpikaknast, mis tähendab, et sul pole vaja retsepte eraldi redigeerida.

  Seda võimalust saab kasutada ainult siis, kui grupis Kategooriata leidub retsepte. Kui kategooria määramiseks on valitud mitu retsepti, tuleb neile omistada üks ja sama kategooria. Kui soovid valida kategooria määramiseks mitu retsepti, mis ei asu üksteise kõrval, hoia all klahvi &Ctrl; ja klõpsa vajalikele retseptidele.

#### Kaart Täiendav

Kaart Täiendav pakub põhjalikumaid otsimisvõimalusi. Retsepte võib otsida üheksa kriteeriumi põhjal neid suvaliselt kombineerides —

- Nimi

- Koostisosa

- Kategooriad

- Autorid

- Portsjonid

- Valmistamisaeg

- Valmistamisjuhised

- Metaandmed

- Hinnangud

See on &krecipes;e põhjalikuma otsingu kaart kõigi oma võimalustega. Pilt

&krecipes;e täiendavad otsimiskomponendid

Kaardi Täiendav avamisel on komponendid suletud ja nende kõrval seisab märge >>. Vastava sektsiooni avamiseks klõpsa lihtsalt selle nimel. Kui komponent on aga avatud, seisab selle kõrval << ning nimele klõpsates saab sektsiooni sulgeda.

Sektsiooni võib sulgeda näiteks siis, kui sul ei ole seda otsinguks vaja ja sa soovid paremini teisi sektsioone näha. Kui aga oled mõnes otsingukomponendis kriteeriumi sisestanud, siis arvestatakse seda ka juhul, kui antud sektsiooni sulged.

Kõigi kaardi Täiendav otsingukomponentide korral algab käivitab otsingu pärast seda, kui oled vajalikud otsingukriteeriumid sisestanud, klõps nupule Otsi. Nupule Puhasta klõpsates saad puhastada nii otsimiseks tehtud valikud kui ka tulemused.

Otsingu tulemuste seas näidatakse ainult neid retsepte, mis vastavad KÕIGILE sisestatud kriteeriumidele. Kui kõigile määratud kriteeriumidele vastavaid retsepte ei leita (kuigi võib olla retsepte, mis vastavad mõnele kriteeriumile), näidatakse retseptide nimekirja asemel teadet — Ühtegi sobivat retsepti ei leitud —.

Erinevaid komponente saab kasutada järgmiselt —

##### Nimeotsing

Kirjuta sõnad, mis peavad esinema retsepti nimes, näiteks kana riis. Selliseid sõnu kriteeriumiks määrates näidatakse tulemustena retsepte, mille nimes esineb sõna kana või riis või mõlemad sõnad. Kui aga märgid ära kastikese Kõik sõnad on nõutud, otsitakse ainult selliseid retsepte, mille nimes esineb nii kana KUI KA riis.

##### Koostisosade otsing

Kaardi Täiendav komponent Koostisosad lubab otsida ühest või enamast sõnast koosnevaid retseptide koostisosasid. Ühesõnalised koostisosad tuleb kirjutada tekstikasti, jättes mitme sõna otsimisel nende vahele tühiku. Mitmesõnalised koostisosad tuleb panna jutumärkidesse, näiteks "riivitud sai".

Otsimisel võib kasutada ka metamärke – * tähistab suvalist hulka märke, ? üht märki. Metamärkide kasutamisest kõneleb lähemalt osa Metamärkide kasutamine otsimisel.

Kuigi koostisosa, mida sa otsid, võib esineda tulemuste nimekirjas ka retsepti nimes, näidatakse retsepti seal mitte sellepärast, et koostisosa esineb selle nimes, vaid sellepärast, et retseptis on kasutatud just otsitud koostisosa.

Retsepte saab otsida mitme kriteeriumi alusel —

- Sisaldab kõiki järgnevaid: – sellesse kasti otsingusõnu kirjutades antakse teada, et retsept PEAB sisaldama kõiki sisestatud koostisosasid ning seepärast näidatakse tulemustena ainult neid retsepte, mis sisaldavad KÕIKI määratud koostisosasid.

- Sisaldab mõnda järgnevatest: – sellesse kasti otsingusõnu kirjutades antakse teada, et retsept PEAB sisaldama vähemalt üht sisestatud koostisosadest. Tulemustena näidatakse ainult neid retsepte, mis sisaldavad VÄHEMALT ÜHT määratud koostisosa.

- Ei sisalda: – sellesse kasti otsingusõnu kirjutades antakse teada, et retsept EI TOHI sisaldada ÜHTKI määratud koostisosa.

##### Kategooria otsing

Nagu kaardi Täiendav komponendi Koostisosad puhul, nii ka komponendi Kategooriad korral tuleb otsingusõnad sisestada nende vahele tühikuid jättes või mitmesõnaliste mõistete korral jutumärkidega ümbritseda. Kategooriaid otsides saab samuti metamärke kasutada. Seda seletab lähemalt osa Metamärkide kasutamine otsimisel.

Retsepte saab komponendis Kategooriad otsida vastavaid otsingukriteeriume sisestades, kusjuures otsingut saab täpsustada järgnevalt —

- Kõigis: – leitud retseptid peavad sisalduma kõigis sisestatud kategooriates. Seda saab kasutada näiteks retsepti leidmiseks, mis esineb nii kategoorias Magustoidud kui ka Koogid.

- Mõnes: – leitud retseptid peavad sisalduma vähemalt ÜHES määratud kategooriatest, aga mitte tingimata kõigis.

- Ei sisaldu: – leitud retseptid EI TOHI sisalduda üheski siin määratud kategoorias.

Komponenti Kategooriad on kõige mõttekam kasutada koos teiste komponentidega.

Alltoodud pildil on määratud, et tuleb otsida retsepte, mis sisalduvad kategooriates Kana ja Põhiroad.

See pilt näitab &krecipes;e otsingut ainult kategooria abil. Pilt

Põhjalik otsing – ainult kategooria alusel

Sellel pildil otsitakse samuti retsepte, mis sisalduvad kategooriates Kana ja Põhiroad. Kuid arvestamata jäetakse retseptid, milles leidub mingil kujul sõna tomat (pane tähele metamärgi kasutamist).

See pilt näitab &krecipes;e otsingut kategooria ja veel ühe kriteeriumi alusel. Pilt

Põhjalik otsing - koostisosa ja kategooria alusel

##### Autori otsing

Otsid retsepti, mille andis sulle hea tuttav või mille sisestasid &krecipes;esse mõnest ajakirjast? Kui oled selle korralikult sisestanud, aitab sind leidmisel kaardi Täiendav komponent Autorid!

Nagu varemkäsitletud otsingute korral, saab ka autoreid otsida metamärke kasutades. Neist kõneleb lähemalt osa Metamärkide kasutamine otsimisel. Kui otsid mitut nime, jäta nende vahele tühik. Kui otsid tervet nime (näiteks ees- ja perekonnanime) või mitmesõnalist ajakirjanime, ümbritse need jutumärkidega (näiteks Maali Juurikas või Eesti Naine).

Otsingut saab täpsustada järgmiste kriteeriumidega —

- Mõni: – otsitava retsepti autor peab olema MÕNI tekstikasti sisestatud nimedest.

- Kõik: – seda on mõtet kasutada siis, kui tead, et vajalikul retseptil on mitu kaasautorit. Näide: Eesti Superkokkade Ühing Maali Juurikas. Sellisel juhul otsitakse ainult retsepte, mille autoriks on nii Eesti Superkokkade Ühing kui ka Maali Juurikas.

- Pole autor: – sellesse kasti saab kirjutada need nimed, kelle retsepte sa ei taha näha.

##### Portsjonite otsing

Kaardi Täiendav komponent Portsjonid erineb varemkirjeldatutest selle poolest, et selle kasutamiseks otsingul peab see olema spetsiaalselt lubatud.

Kui soovid, et otsimisel peetaks silmas ka portsjone, märgi ära kastike Lubatud. Seejärel võid hüpikmenüüst valida otsingus kasutatava portsjonid järgmiselt —

- Portsjoneid vähemalt: – selle valimisel otsitakse retsepte, mis on ette nähtud vähemalt määratud arvule portsjonitele. Retseptid VÕIVAD olla mõeldud ROHKEMATEKS portsjoniteks, aga mitte vähemateks.

- Portsjoneid kõige enam: – selle valimisel otsitakse retsepte, mis on ette nähtud MITTE ROHKEM KUI määratud arvuks portsjoniteks.

- Portsjoneid umbes: – selle valimisel saab määrata umbkaudse portsjonite arvu, millele retsept peab vastama ehk teisisõnu otsitakse retsepte, mille portsjonite arv võib olla VEIDI SUUREM või VEIDI VÄIKSSEM määratud arvust.

Pärast tüübi määramist saab hüpikmenüü kõrval asuvas kerimiskastis määrata portsjonite arvu, mida otsimisel tuleb arvestada.

Retsepti sisestamisel saab määrata portsjoni tüübi, olgu see siis teatud hulk portsjoneid või ka tosinates. Arvesta, et kui kasutad otsingus kriteeriumi Portsjonid, siis näiteks 2 annab vasteks 2 portsjonit, 2 tosinat või 2 tükki, AGA MITTE 24 küpsist või 24 tükki, ehkki tehniliselt on ka need 2 tosinat.

##### Valmistusaja otsing

Kaardi Täiendav komponendi Valmistamisaeg kasutamine sarnaneb komponendi Portsjonid kasutamisega. Ka see peab olema spetsiaalselt lubatud, et seda otsingus arvestataks.

Kui soovid, et otsimisel peetaks silmas ka valmistamisaega, märgi ära kastike Lubatud. Seejärel võid hüpikmenüüst valida otsingus kasutatava ajakriteeriumi järgmiselt —

- Valmis hiljemalt: – selle valimisel peab retsepti valmistamiseks kuluma maksimaalselt määratud kogus aega. Toidu valmistamiseks VÕIB kuluda VÄHEM või TÄPSELT nii palju aega, aga mitte rohkem.

- Valmis umbes: – selle valimine annab ajakriteeriumile veidi enam paindlikkust. Toidu valmistamiseks võib kuluda VEIDI ROHKEM, VEIDI VÄHEM või siis TÄPSELT määratud kogus aega.

Pärast otsingutüübi valimist saab hüpikmenüü kõrvas asuvas kerimiskastis määrata vajaliku aja. Numbrid enne sümbolit : võimaldavad määrata tunde, numbrid pärast sümbolit : minuteid. Tunde ja minuteid võib kasutada kas koos või eraldi.

##### Valmistamisjuhiste otsing

Tunned huvi retsepti vastu, mis valmistatakse kindlal viisil, näiteks küpsetades või tainast kerkida lastes? Kaardi Täiendav komponent Valmistamisjuhised lubab otsida mõisteid, mille hulka võib kuuluda nii valmistusviis, näiteks Küpsetada 350 kraadi juures või ettevalmistamismeetod või kaunistamisviis. Igal juhul saab otsida mis tahes mõistet, mis esineb retsepti valmistamisjuhistes.

Valmistamisjuhiste kasutamiseks otsingus kirjuta lihtsalt vajalikud sõnad tekstikasti Võtmesõnad. Kui sisestad mitu sõna, jäta nende vahele tühik, kui soovid aga otsida mitmesõnalist mõistet, ümbritse see jutumärkidega. Kasutada saab ka metamärke. Nendest räägib täpsemalt osa Metamärkide kasutamine otsimisel.

Kui soovid, et otsitaks retsepte, mille valmistamisjuhistes esinevad kõik määratud sõna, märgi ära kastike Kõik sõnad on nõutud.

##### Metaandmete otsing

Metaandmed tähendavad andmeid andmete kohta ehk teisiti öeldes teavet, mis kirjeldab mingit andmekogumit. Kaardi Täiendav komponent Metaandmed võimaldab otsida retsepte nende kohta käiva teabe alusel järgmiselt —

- Loodud: – see on retsepti loomise kuupäev.

- Muudetud: – see on retsepti viimase muutmise kuupäev kuni.

- Viimati kasutatud: – see on retsepti viimase avamise või kasutamise kuupäev.

Igas metaandmete kirjelduses võib kuupäeva sisestada täpse kuupäevana, kui see on teada või kui sa just seda soovidki, või ajavahemikuna. Kuupäevi tõlgendatakse vormingus, mis on määratud &kde; töökeskkonnas. Kui näiteks kuupäeva vorminguks on DD-MM-YYYY, võid sisestada kasti kuupäeva kujul "DD-MM-YY". Võib sisestada ka aasta kaks esimest numbrit, aga see ei ole tingimata vajalik. Siiski on oluline kasutada täpset eraldajat, s.t – toodud näite korral (see peab olema sama, mis on määratud &kde; kuupäeva vormingus. Samuti võib kasutada kasti kõrval asuvat rippmenüü noolt, mis avab kalendri.

Kui tahad sisestada kuupäeva otse kasti ja kasutad ajavahemikku, mitte aga täpset kuupäeva, kontrolli, et algus- ja lõppkuupäev oleksid ühesuguses vormingus. Kui sisestad näiteks alguskuupäeva vormingus "DD-MM-YY" ja lõppkuupäeva vormingus "DD/MM/YY", ei leita ühtegi retsepti või leitakse ainult need, mille alguskuupäev sobib määratuga (kui see vastab &kde; kasutatavale vormingule).

###### Kalendriliidese kasutamine

Kalender võimaldab hõlpsasti liikuda kuude ja aastate vahel ning valida mis tahes kuupäeva.

Kalendri avamisel näeb käesolevat kuud ning esile on tõstetud tänane päev. Kalendri all on tekstikast, mis näitab kuupäeva, ja selle kõrval rippmenüü, mis näitab nädala järjekorranumbrit.

Üks võimalus kuupäeva valimiseks on valida rippmenüüs konkreetne nädal, näiteks 26. nädal. Seejärel muutub kuupäev tekstikastis ning ka esile tõstetakse 26. nädala esimene kuupäev. Pane tähele, et nädal algab esmaspäevaga. Valitud nädala kuupäeva kasutamiseks klõpsa kalendris esile tõstetud kuupäeval või vali samast nädalast mõni muu kuupäev. Valitud kuupäev lisatakse metaandmete tekstikasti.

Valitud nädala (või praeguse nädala, kui valikut pole tehtud) kuupäeva näitava tekstikasti all on veel mõned võimalused kuupäeva valimiseks, nimelt – Täna, Eile, Viimane nädal ja Viimane kuu. Mõnel neist klõpsates näidatakse valitud kuupäeva metaandmete tekstikastis. Tasub märkida, et need kuupäevad on seotud tänase kuupäevaga. Kui näiteks tänane kuupäev on 15., siis klõps nupule Täna asetab metaandmete kasti tänase kuupäeva. Kui klõpsata nupule Eile, siis asetatakse sinna loomulikult eilne kuupäev. Viimane nädal tähendab tänasest nädal varasemat kuupäeva ning Viimane kuu tänasest kuu aega varasemat kuupäeva. Toodud näiteks on 15. kuupäev eelmisest kuust.

Kalendrit saab lisaks kasutada ka konkreetsele kuupäevale liikumisels. Kui klõpsata tekstikasti kõrval noolele, avaneb kalender, kus kuupäeva saab valida mitmel moel —

- Klõpsates kuvatavale kuule – see avab nimekirja, kust saab valida vajaliku kuu.

- Klõpsates kuvatavale aastale – see avab tekstikasti, mis näitab praegust aastat, aga kuhu saab sisestada vajaliku aasta.

Kalendri ülaosas on kuust ja aastast vasakul ja paremal nooled, millega saab liikuda vajalikule kuule ja aastale. Klõps ikoonil avab eelmise kuu kalendri. Klõps ikoonile avab aga järgmise kuu kalendri.

Aastate vahel liikumine käib samamoodi, ainult et eelmise aasta juurde viib ikoon ja järgmise aasta juurde ikoon . Mõlemal juhul kantakse valitud kuupäev üle tekstikasti.

##### Hinnangu otsing

Kui valida otsing hinnangu järgi, saab seda teha kahel moel —

1. Keskmise järgi:

2. Kriteeriumi järgi:

###### Otsimine keskmise hinnangu järgi

Kui soovid otsida keskmise hinnangu järgi, vali raadionupp pealdise Keskmise järgi: kõrval. Seejärel sisesta arvväärtus tekstikasti tärnide ees. See on iga parameetri keskmine tärnide arv, mis on retseptile omistatud, ning võib olla kas kindel väärtus või väärtuste vahemik, näiteks 3-4 tärni. Lubatud on ka murdarvud, näiteks 3,5.

Kui oled otsinguparameetrid sisestanud, klõpsa nupule Otsi ning otsingukriteeriumidele vastavaid retsepte näidatakse paremal pealdise Nimi all. Kui ükski retsept ei vasta kriteeriumidele, kuvatakse teadet --- Ühtegi sobivat retsepti ei leitud ---.

###### Otsimine hindamiskriteeriumi järgi

Kui soovid otsida hindamiskriteeriumi järgi, vali raadionupp pealdise Kriteeriumi järgi: kõrval. Vali kõigepealt rippmenüüst kriteerium, mille järgi soovid hinnangut otsida. Selle kõrval paiknevasse tekstikasti kirjuta tärnide arv, mis retseptil peab olema, näiteks 4. Sisestada on lubatud järgmisel kujul —

- täisarvud, nt. 3

- murdarvud, nt. 3,5

- täisarvuvahemikud, nt. 3-4

- vahemikud murdarvudega, nt. 3,5-4

Arvesta, et kui sisestad murdarvväärtuse, näiteks 3,5, siis kuvatakse seda tekstikasti lisades seadistustes määratud vormingus – s.t 3,5 kuvatakse kui 3,5, kui oled valinud arvude esitamise kümnendkujul, või 3½, kui oled valinud arvude esitamise murdudena. Täpsemalt kõneleb vormingu määramise seadistustest osa Vormingu kohandamine.

Kui vahemikku ei ole määratud, leiab otsing retseptid, millele on omistatud väärtus vahemikus ±½, neie näite korral siis 3½ kuni 4½.

Kui oled määranud parameetrid, mille järgi otsida, klõpsa kriteeriumi lisamiseks nimekirja sisestatud arvu tekstikasti kõrval seisvale nupule +. Otsingus võib kasutada ka mitut kriteeriumit. Kui oled otsinguparameetrid sisestanud, klõpsa nupule Otsi ning kriteeriumitele vastavaid retsepte kuvatakse paremal pealdise Nimi all. Kui ükski retsept ei vasta kriteeriumitele, kuvatakse teadet --- Ühtegi sobivat retsepti ei leitud ---.

#### Metamärkide kasutamine otsimisel

Metamärgid on üksikmärgid, mis tähistavad tekstistringis kas mitut või üht sümbolit. &krecipes; toetab järgmisi metamärke: * ja ?. * tähistab suvalist hulka sümboleid, ? aga üht sümbolit. Mõlemad võivad tähistada mis tahes tähte või numbrit, kaasa arvatud tühikut.

Metamärgi kasutamise näited

Otsing metamärgiga | Võimalikud tulemused
kana* | kanapuljong kanarind kana
suhk*kirsid | suhkrustatud kirsid suhkrustatud maguskirsid suhkrustatud hapukirsid
muna? | muna munad

### Retseptide sisestamine ja muutmine

#### Uue retsepti lisamine

Uue retsepti lisamiseks klõpsa &krecipes;e tööriistariba esimesele nupule . Avaneb dialoog Retsepti muutmine.

Dialoogis Retsepti muutmine on neli kaarti, mis kõik võimaldavad muuta retsepti erinevaid aspekte. Kaardid on järgmised —

- Retsept

- Koostisosad

- Valmistamisjuhised

- Hinnangud

See on nelja kaardiga retsepti lisamise dialoogi pilt. Pilt

Retsepti lisamise dialoog

Pane tähele, et akna vasakus paneelis on komponentide nimekirja all nupp, millele algul seisab Kirjuta siia retsepti nimi. Kui kirjutab retsepti nime, asendub nupu tekst retsepti nimega.

#### Retsepti kirjeldus

##### Retsepti nime sisestamine

Retsepti nimi tuleb kirjutada tekstikasti, milles algselt seisab Kirjuta siia retsepti nimi.

##### Retsepti autori/kaasasutori sisestamine

Retsepti autori sisestamiseks klõpsa nupule +, mis asub kastist Autorid paremal.

Ilmub aken, kus saab autori või kaasautori nime valida rippkmenüüst. Valitud nime saab allolevasse nimekirjakasti sisestada klõpsuga nupule , mis asub rippmenüüst paremal.

- Autori nime võib kirjutada otse tekstikasti ja eelkirjeldatud viisil nimekirjakasti lisada. Kui kirjutama hakates leitakse autorite seast sobiv vaste, ilmub menüü nimedega, mille seast saab valida vajaliku, mille saab siis eelkirjeldatud viisil nimekirjakasti lisada.

  Võib aga muidugi juhtuda, et autorit ei ole nimekirjas ning midagi ei näidata, kui kirjutad nime. Kui nüüd klõpsad nupule , lisatakse autor automaatselt autorite nimekirja. Autori lisamise kohta nimekirja vaata ka osa Autorid.

- Autori saab nimekirjast eemaldada klõpsuga nupule .

Kui kõik on korras, klõpsa nupule OK. Aken suletakse ning valitud autori nimi ilmub kasti.

Autori valimise katkestamiseks klõpsa nupule Loobu.

##### Retsepti kategooria valimine

Seejärel saab valida retsepti kategooria, klõpsates vastava kasti kõrval asuvale nupule +.

Kategooria valimiseks märgi ära kastike kategooria nime kõrval ja klõpsa nupule OK või nupule Loobu, kui soovid valiku tegemata jätta. Mõlemal juhul aken suletakse.

Siin saab ka kategooria lisada. Selleks klõpsa lihtsalt nupule Uus kategooria... Uue kategooria lisamine käib samamoodi, nagu kirjeldab osa Kategooriad.

##### Portsjonite koguse ja tüübi määramine

See, kui palju portsjoneid retseptist saab, tuleb sisestada tekstikasti pealdise Kogus all. Sinna võib sisestada ka arvuvahemiku, näiteks 3-4. Kui vahemiku korral sisestatakse väär väärtus või vorming, muutub kirje punaseks, mis näitab, et seda on vaja korrigeerida.

Portsjonite all saab määrata ka nende tüübi. Selleks tuleb sisestada tekst tekstikasti pealdise Tüüp all. Tekst võib olla just selline, mida sa vajad: näiteks portsjonit, tosinat või taldrikutäit. Kui hakkad kirjutama, uurib &krecipes; olemasolevaid tüüpe ning kui leiab midagi sinu kirjutatud tähtedele vastavat, pakub välja nimekirja, millest võid valida sobiva.

##### Valmistamisaja määramine

Toidu valmistamiseks vajaliku aja saab määrata kerimiskastiga.

Aja määramine koosneb siiski kahest osast —

1. Vali sümboli : ees seisev number, mis väljendab tunde, ning määra seal vajalik ajakogus.

2. Vali sümboli : järel seisev number, mis väljendab minuteid, ning määra seal vajalik ajakogus.

##### Vaikimisi foto muutmine

Kaardil Retsept saab muuta ka retsepti fotot, klõpsates nupule ... ja valides sobiva foto. Samuti võib foto retseptikaardi vastavale väljale lohistada mõnest muust rakendusest, näiteks veebileheküljelt (selleks peab muidugi olema retsepti muutmise režiimis).

Pildi muutmine kehtib ainult aktiivse retsepti kohta.

- Algse &krecipes;e pildi taastamiseks klõpsa nupule . Seda võib teha nii enne kui pärast retsepti salvestamist.

- Kui sa ei soovi üldse retseptiga mingit pilti siduda, uuri lähemalt osa Näidatavate elementide valimine.

See on &krecipes;e retsepti lisamise dialoogi kaardi Retsept pilt sisestatud retseptiga. Pilt

Uue retsepti lisamine – sisestatud retsept

#### Retsepti koostisosade sisestamine

Retsepti koostisosade sisestamiseks ava kaart Koostisosad. Vaikimisi on valitud raadionupp Koostisosa. Kuid &krecipes; võimaldab sisestada ka tüübi, milleks tuleb valida vastav raadionupp.

Ideaaljuhul tulekski tüüp esimesena luua (näiteks Täidis või Kate). Selleks vali raadionupp Tüüp. Kirjuta vajalik tüüp tekstikasti ning vajuta klahvi Enter või klõpsa koostisosade nimekirjast paremal asuvale nupule Lisa koostisosa. Kui see on tehtud, valitakse automaatselt taas raadionupp Koostisosa ning sa saad hakata koostisosasid sisestama. Need lisatakse trepituna tüübi all nähtavale ilmuvasse failipuusse.

Kuigi mõistlik on kõigepealt määrata tüüp ja seejärel vajalikud koostisosad, võib tüübi sisestada ka pärast koostisosade sisestamist. Selleks sisesta päis nii, nagu eespool kirjeldatud, ning liiguta seejärel koostisosa tüübi alla nupuga või , kuni see on täpselt õiges kohas.

Koostisosasid saab lisada vastavaid tekstikaste täites —

- Koostisosa – siia tuleb sisestada koostisosa nimi (näiteks Suhkur)

  - Kirjuta koostisosa mõned esimesed tähed. Kui see on juba nimekirjas olemas, ilmub see tekstikastis nähtavale hallina. Halli koostisosa valimiseks vajuta klahvi Tab järgmisse tekstikasti liikumiseks.

  - Koostisosa võib valida ka rippmenüüst.

- Kogus: – koostisosa vajalik kogus, näiteks ½ või 1-2 --> pane tähele, et &krecipes; võimaldab koostisosade puhuk kasutada vahemikke

- Ühik – mõõtühik, näiteks tl.

  Kui sisestad ühiku, mida ei leidu ühikute nimekirjas, lisatakse see automaatselt ning ilmub dialoog, kus saad sisestada antud ühiku mitmusevormi. Kirjuta see tekstikasti Mitmus. Täpsemalt räägib ühikute lisamisest ja haldamisest osa Ühikud.

  Rippmenüüst saab ka valida uue ühiku tüübi. Valikud on järgmised:

  - Mass kaaluühikute jaoks, näiteks kilogramm

  - Maht mahuühikute jaoks, näitkes teelusikas, gramm või klaas

  - Muu ühikute jaoks, mis pole ei massi- ega mahuühikud või mille kaal võib sõltuda ühiku suurusest, näiteks kotitäis

  Ühiku tüübi määramine on oluline teisenduste jaoks, mis kombineeritult toitainete kaaluga aitab kindlaks määrata sinu retsepti toiteväärtuse. Mõõtühikute lisamisest ja korraldamisest kõneleb lähemalt osa Ühikud. Koostisosade kaalust kõneleb lähemalt osa Koostisosad.

- Valmistusviis – koostisosa valmistamise viis (näiteks tükeldatud)

  Valmistusviisi võib valida ka hüpikmenüüst.

  &krecipes; tunnistab ka mitme valmistusviisi määramist, kui eraldada need komadega, näiteks kooritud, tükeldatud

&krecipes; võimaldab sisestada ka alternatiivseid koostisosi. Selleks märgi kastike tekstikasti Valmistusviis ja pealdise VÕI vahel. Seejärel ilmub äsjalõpetatuga samasugune rida, kuhu saabki kirja panna alternatiivse koostisosa.

Koostisosa lisamiseks nimekirja vajuta lihtsalt klahvi Enter.

Teine võimalus on klõpsata nimekirjast paremal asuvale nupule Lisa koostisosa.

- Kui mõnda välja ei ole koostisosa jaoks vaja, võib selle rahumeeli tühjaks jätta!

- Koostisosa saab nimekirjast eemaldada klõpsuga nimekirjast paremal asuvale nupule .

- Koostisosa positsiooni nimekirjas saab muutuda nimekirjast paremal asuvate nuppudega ja .

- Kui koostisosa on nimekirja lisatud, saab välju Kogus, Ühikud ja Valmistusviis muuta ka lihtsalt topeltklõpsuga muutmist vajavale komponendile.

See on &krecipes;e retsepti lisamise dialoogi täidetud kaardi Koostisosad pilt. Pilt

Koostisosade sisestamine – lubatud on koguse vahemikud ja alternatiivsed koostisosad

##### Toitainete teave

Otse koostisosade nimekirja all saab hankida ka teavet retsepti toitainete kohta. Pealdise Omaduse olek kõrval jagavad seda tekst ja LED-stiilis indikaator.

Roheline olekuindikaator tähendab, et toitainete teave on täielik. Siintoodud pildil on aga näha, et antud retsepti toitainete teave on Mittetäielik ja indikaator vastavalt punane. Tuvastamiseks, mida täpselt on vaja toitainete teabe täiendamiseks, klõpsa nupule Üksikasjad. Ilmub aken, mis selgitab probleeme —

See dialoog teatab, et koostiosa õunad puhul on kaks põhjust, miks omaduse või toitaine teave ei ole täielik: —

1. Koostisosa kaalu pole antud.

   Koostisosa kaal määratakse kaardil Koostisosad. Lähemalt räägib koostisosa üksikasjadest osa Koostisosad.

   või

2. Teisenduse teave on puudu.

   Meie näites öeldakse, et teisendused "Ühik puudub" -> "tass" ja "tass" -> "grammi" ei ole võimalikud. Ühikute teisendused saab määrata kindlaks komponendis Ühikud. Täpsemat teavet ühikute ja nende teisendamise kohta leiab osast Ühikud.

Nupule Üksikasjad klõpsates ilmuks täiesti teistsugune teave, kui ülaltoodud ühik oleks määratud ilma valmistusviisita.

Pildil toodud teade näitab ka seda, et koostisosa või korral saab kasutada umbmäärasust, sest &krecipes; ei saa leida valmistusviisiga sulatatud seotud kaaluteavet antud koostisosa korral.

Õunte teabe parandamiseks saame kasutada järgmist tabelit.

Mõõt | Diameeter | Vaste 1 | Vaste 2 | Vaste 3 | Vaste 4
1 suur õun | 3 3/4" (9,5 cm) | 2 tassi, viilutatud või tükeldatud | 1 1/2 tassi, hoolikalt tükeldatud | 1 1/4 tassi, riivitud | 3/4 tassi, kompott
1 keskmine õun | 2 3/4" (7 cm) | 1 1/3 tassi, viilutatud või tühekdatud | 1 tass, hoolikalt tükeldatud | 3/4 tassi, riivitud | 1/2 tassi, kompott
1 väike õun | 2 1/4" (5,7 cm) | 3/4 tassi, viilutatud või tükeldatud | 3/4 tassi, hoolikalt tükeldatud | 1/2 tassi, riivitud | 1/3 tassi, kompott
1 nael õunu |  | 2 suurt õuna | 3 keskmist õuna | 4 väikest õuna |

Ülaloleva tabeli teavet pakub .

Toodud tabeli abil, eeldades, et õunte suurus on keskmine, saab lisata koostisosade kaalu tabelisse keskmiste õunte kaalu. Täpsemalt vaata selle kohta osa Koostisosad.

Ülalolev tabel näitab, et 1 nael õunu võrdub kolme keskmise õunaga. Kuid kaalutabel kaardil Koostisosad nõuab, et kaal oleks antud grammides. Kui teada, et nael võrdub 454 grammiga ja et 3 keskmist õuna kaaluvad 454 grammi, siis 1 õun kaalub 151,3 grammi. Me eeldame, et see teisendus on kaalutabelisse korrektselt lisatud. Kui aga kaalutabelisse on lisatud vaste ilma valmistusviisita, tuleb eemaldada valmistusviis viilutatud, et õunte olekuindikaator rahule jääks.

Kui pärast õunte kaalu lisamist kaardil Koostisosad retsepti juurde naastes ei ole LED-i olek muutunud, tuleb uuendamiseks sellele klõpsata.

Teisenduste hõlbustamiseks pakub &krecipes; kena tööriista, mille saab avada meüüst Tööriistad kirjega Mõõtühikute teisendaja. Täpsemalt kõneleb sellest osa Mõõtühikute teisendaja kasutamine.

Pärast vajalike muudatuste tegemist õunte osas, muutub LED kollaseks, mis tähendab, et toitainete teave on täielik, kuid koostisosa või puhul on vaja kasutada lähendust. Retsepti omaduse olek näitab: Valmis mugandustega. Nüüd tuleb teha üht järgmistest —

1. Vali kaalutabelis sulatatud või kaal

2. Lepi lähendusega, millisel juhul olekuindikaatori LED jääb kollaseks

3. Eemalda või valmistusviis, kui see ei mõjuta just negatiivselt sinu retsepti.

Ühe kolmest võimalusest valimine lubab &krecipes;el hankida koostisosade täpse kaaluteabe ning olekuindikaatori LED muutub roheliseks ja omaduse olek näitab Valmis.

Nupp Abi avab &krecipes;e käsiraamatu käesoleva osaga.

##### Retseptide eksport teistest allikatest

Kas vajad lihtsat viiti retsepti koostisosade hankimiseks &krecipes;es? Seda saab saavutada kpeerimise ja asetamisega!

Otsi retsept, mida soovid lisada &krecipes;esse. Käivita uue retsepti lisamise liides ja sisesta vajalikud parameetrid kaardil Retsept. Ava kaart Koostisosad. Kopeeri vajalikust allikast retsepti koostisoad ja käivita kopeerimise/asetamise liides klõpsuga nupule , mis on koostisosade paremas servas asuvatest ikoonidest viimane. Retsepti koostisosad ilmuvad nähtavale akna Koostisosad parser ülemises osas.

Tee seal kõik vajalikud muudatused. Kui retseptis on näiteks koostisosa suhkur ja sa tead, et sinu koostisosade nimekirjas on element terasuhkur, võid seda vastavalt muuta. Kõigi koostisosade või ühikute puhul, mida sa ei muuda, lisatakse need sinu koostisosade ja/või ühikute nimekirja, kui neid seal ei leidu.

Kui koostisosad vastavad sinu soovidele, klõpsa nupule Parsi teksti. Koostisosade nimekiri lisatakse akna alumisse ossa pealdise alla Koostisosad &krecipes;e arvates. Seal võid määrata mis tahes tüübi, klõpsates paremal asuvale nupule Määra tüübiks.

Klõpsuga nupule OK ülekandmisakna ülemises parempoolses nurgas saab koostisosad retsepti üle kanda. Sa võid muidugi ka pidada paremaks koostisosi mitte lisada, klõpsates nupule Loobu, mis sulgeb akna.

Kui koostisosad on sinu uue retsepti koostisosade nimekirja üle kantud, võib neid liigutada või eelamdada, nagu kirjeldab osa Retsepti koostisosade lisamine. Lisaks võib muuta kogust, ühikut ja valmistusviisi, mida samuti on eespool kirjeldatud.

Nüüd võid sisestada retsepti valmistamisjuhised. Retsepti valmistamisjuhised võib samuti kopeerida mõnest muust allikast ja asetada kaardile Valmistamisjuhised.

See on &krecipes;e parseri liidese redigeeritud koostisosade pilt. Pilt

Lõetatud koostisosade parser

#### Retsepti valmistamisjuhiste sisestamine

Retsepti valmistamisjuhiste sisestamiseks vali kaart Valmistamisjuhised.

Retsepti valmistamisjuhiste sisestamine on imelihtne – kirjuta lihtsalt dialoogi suurde tekstikasti kõik sammud, mida on vaja antud toidu valmistamiseks.

Et sa ikka kindlasti õigesse kohta kirjutaksid, seisab vastavas kohas kiri `Kirjuta siia retsepti valmistamisjuhised`!

Valmistamisjuhiste VÄGA LAHE võimalus on automaatne lõpetamine! See hoiab kokku tublisti aega, kui juhised sisaldavad näiteks tublisti viiteid koostisosadele (eriti kui koostisosade nimed on pikad). See toimib nii —

Pildil olevas õunakoogi retseptis on koostisosa pruunsuhkur. Kui hakkad juhistes kirja panema sõna pruunsuhkur, uurib &krecipes; sisestatud tähtede esinemist koostisosade nimekirjas ja lõpetab sinu eest automaatselt sõna.

Kui oled näiteks kirjutanud pru, lisab rakendus kohe unsuhkur. Lisatud tähed on näha esiletõstetuna ning kui soovid nende kirjutamisest pääseda, vajuta klahvi Enter.

Oletame aga, et soovid pruunsuhkru asemel kasutada juhistes lihtsalt sõna suhkur. Kui nüüd kirjutad s, uurib &krecipes; koostisosasid ja leiab sealt sõna sibul. Seepärast ilmuvad esiletõstetuna nähtavale tähed ibul. Et see sind ei rahulda, vajuta klahvi Delete ning jätka kirjutamist. Klahvi pole tingimata vaja vajutadagi – võid ka lihtsalt jätkata kirjutamist, kuni oled kogu sõna ise kirja pannud.

Oletame aga, et soovid pruunsuhkru asemel kasutada juhistes lihtsalt sõna suhkur. Kui nüüd kirjutad s, uurib &krecipes; koostisosasid ja leiab sealt sõna sibul. Seepärast ilmuvad esiletõstetuna nähtavale tähed ibul. Et see sind ei rahulda, vajuta klahvi Delete ning jätka kirjutamist. Klahvi pole tingimata vaja vajutadagi – võid ka lihtsalt jätkata kirjutamist, kuni oled kogu sõna ise kirja pannud.

See on &krecipes;e retsepti lisamise dialoogi kaardi Valmistamisjuhised pilt. Pilt

Uue retsepti lisamine – valmistamisjuhiste kaart

#### Retsepti hinnangu lisamine

&krecipes; võimaldab retsepte ka hinnata! Hinnata võivad paljud inimesed, nii et iga retsepti puhul võib iga mekkija jätta maha oma arvamuse. Lisaks hõlmab iga hinnang mitut parameetrit. Vaikimisi on parameetrid järgmised —

- Maitse

- Välimus

- Valmistamislihtsus

- Originaalsus

- Kokku

Algselt on kaardil Hinnangud tühi ekraan, kus all asub nupp Lisa hinnang... Nupule klõpsates avaneb hinnagu lisamise liides.

Hinnangute liides koosneb järgmistest osadest —

- Hindaja – isiku nimi, kes annab oma arvamuse retsepti kohta

  Selle täitmiseks `kirjuta hindaja nimi` tekstikasti pealdise Hindaja: kõrval.

- Kriteerium – kriteerium, mille alusel retsepti hinnatakse

  Vali kriteerium, mille alusel soovid retsepti hinnata, rippmenüüst pealdise Kriteerium kõrval. Vaikimisi on valikuid viis, nagu eespool äeldud, aga kui sa soovid hinnata mõnda omadust, mida nende seas ei leidu, kirjuta see otse tekstikasti ning see lisatakse automaatselt hindamiskriteeriumite nimekirja.

- Tärnid – tärnide arv, mida soovid omistada valitud hindamiskriteeriumile

  Tärne saab omistada klõpsuga tärnile. Klõps tärni vasakule servale omistab ½ tärni. Klõps tärni parempoolsele servale omistab terve tärni.

  Tärne ei ole vaja ükshaaval klõpsata. Kui näiteks soovid omistada retseptile kriteerumi Maitse alusel 4½ tärni, klõpsa viienda tärni vasakpoolsele servale.

  Kui oled retseptile tärnid omistanud, klõpsa hinnangu lisamiseks nimekirja nupule Lisa. Soovi korral võid nüüd jätkata tärnide omistamist retseptile mõne muu kriteeriumi alusel.

  Hinnangute nimekirjas saab nii kriteeriumi kui ka tärne muuda neil topeltklõpsu tehes. Kriteeriumi saab muuta nagu tavalist teksti. Tärnide muutmiseks tee neil topeltklõps ja sisesta arvväärtus, mida soovid omistada. Kui vajutad seejärel klahvile Enter, näidatakse omistatud tärne graafiliselt.

  Kui peaksid soovima eemaldada mõne hindamiskriteeriumi, vali see nimekirjas ja klõpsa nupule Kustuta.

- Kommentaarid – mis tahes lisateave retsepti kohta, näiteks mõte, kuidas retsepti veel paremaks muuta, või serveerimisnõuanne, näiteks Suurepärane koos jäätisega

  Kommentaari lisamiseks aseta kursor lihtsalt tühjale alale pealdise Kommentaarid: all ja hakka kirjutama.

Kui hinnang on lõplikult paigas, klõpsa nupule OK. Naerusuu hinnangute nimekirjas näitab retsepti üldhinnangut viletsast suurepäraseni. Naerusuud ei näidata retsepti vaatamisel.

Hinnanguid saab eemaldada, kui klõpsata nende all olevale nupule Eemalda. Samuti võib eemaldamiseks kasutada kiirklahvi &Alt;M. Hinnangut saab muuta klõpsuga nupule Muuda... Hinnangu muutmisel ilmub sama liides, mida kasutatakse hinnangu sisestamiseks. Igal hinnangul on omaette nupud Kustuta ja Muuda...

See on &krecipes;e retsepti lisamise dialoogi kaardi Hinnangud pilt. Pilt

Uue retsepti lisamine – sisestatud hinnang

#### Retsepti toimingud

Hästi! Retsept on nüüd sisestatud. Mis edasi?

Valida on järgmiste võimaluste vahel —

- Õigekirja kontroll – selleks klõpsa kaardil Valmistamisjuhised suure tekstikasti all olevale ikoonile ABC.

- Salvestamine – klõpsa akna allservas olevale nupule Salvesta.

  Nuppu Salvesta võib kasutada retsepti lisamisel mis tahes ajahetkel. Nagu muudeski rakendustes, on redigeerimise ajal üsna kasulik muudatusi sageli salvestada!

- Retsepti vaatamine – selleks klõpsa nupule Näita retsepti.

  Retsepti vaatamiseks peab see olema salvestatud. Kui retsept EI OLE salvestatud hetkel, mil klõpsad nupule Näita retsepti, ilmub järgmine hoiatus —

  Enne näitamist tuleb retsept salvestada. Kas teha seda nüüd?

  Klõpsa nupule Jah, kui soovid retsepti salvestada, või nupule Ei, kui soovid dialoogi sulgeda ja naasta retsepti muutmise juurde.

  Nupule Näita klõpsates näidataksegi retsepti. Retsepti muutmise dialoogi naasmiseks (näiteks juhul, kui avastad mõne puuduse), klõpsa akna vasakus paneelis komponentide nimekirja all asuvale nupule Retsepti nimi. Alternatiiviks on valida &krecipes;e menüüst Tööriistad käsk Muuda või kasutada kiirklahvi &Ctrl;E.

- Sulgemine – selleks klõpsa nupule Sulge.

  Kui retsept ei ole salvestatud, ilmub järgmine hoiatus —

  Retseptis on salvestamata muudatusi. Kas salvestada need enne sulgemist?

  Edasise käitumise saab valida klõpsuga nupule Jah, mille korral retsept salvestatakse, Ei, mille korral retsept suletakse ilma muudatusi salvestamata, või Loobu, mille korral hoiatusdialoog suletakse ning naastakse retsepti lisamise dialoogi.

- Suuruse muutmine – selleks klõpsa nupule Muuda suurust.

  Retsepti suurust saab muuta kahel viisil —

  1. Skaleerimine portsjonite järgi —

     Skaleerimiseks portsjonite järgi vali raadionupp pealdise Skaleerimine portsjonite järgi kõrval. Selle all, pealdise Praegused portsjonid: kõrval näidatakse retsepti praegusi portsjoneid. Pealdise Uued portsjonid: kõrval asub tekstikast, kuhu tulebki `sisestada uus portsjonite arv`.

     Kui oled määranud portsjonite koguseks vahemiku, siis ei ole skaleerimine portsjonite järgi võimalik, sest &krecipes; ei saa ju määrata, mille järgi skaleerida.

  2. Skaleerimine teguri järgi —

     Skaleerimiseks teguri järgi vali raadionupp pealdise Skaleerimine teguri järgi kõrval. Sisesta `soovitud skaleerimistegur` tekstikasti pealdise Tegur (nt. 1/2 on pool, 3 kolmekordne): kõrval.

  Mõlemal juhul klõpsa nupule OK jätkamiseks (seejärel skaleeritakse retsept vastavalt määrangule ümber) või Loobu akna sulgemiseks ja naasmiseks varasemasse dialoogi.

#### Salvestatud retseptide muutmine

Retsepte saab muutma asuda mitmel viisil. Komponendi Retsepti otsimine/muutmine korral

1. Vali muutmist vajav retsept &krecipes;e peaakna retseptide nimekirjast. Klõpsa nupule Ava retsept. Samuti võib valida menüüst Tööriistad käsu Muuda retsepti või kasutada kiirklahvi &Ctrl;E.

2. Vali muutmist vajav retsept &krecipes;e peaakna retseptide nimekirjast. Klõpsa nupule Muuda retsepti.

Kontrolli, et oleksid ikka valinud retsepti, mida tahad muuta. Kui ühtegi retsepti pole valitud, ilmub hoiatus teatega Ühtegi retsepti pole valitud!

Mõlemal juhul ilmub samasugune aken nagu uue retsepti lisamisel. Seda akent kirjeldab põhjalikult osa Uue retsepti lisamine.

Nüüd on võimalik muuta kõiki retsepti aspekte —

- retsepti nime, autorit, kategooriat, portsjone, valmistamisaega ja pilti kaardil Retsept

- kõigi koostisosade kogust, ühikut ja valmistusviisi kaardil Koostisosad

  Sellel kaardil saab ka koostisosa lisada klõpsuga nimekirja paremal serval ülal asuvale nupule Uus koostisosa või kustutada klõpsuga nupule .

- valmistamisjuhiseid kaardil Valmistamisjuhised

Nagu retsepti lisamisel, saab ka muutmisel kõigil kaartidel kasutada nuppe Salvesta retsept, Näita retsepti, Sulge ja Muuda retsepti suurust.

Kui retsepti muutmisel klõpsata nupule Näita retsepti, ilmub dialoog Salvestamata muudatused - krecipes teatega Retseptis on muudatusi, mida ei näidata, kui retsepti ei salvestata. Kas salvestada retsept nüüd? Oma otsuse saad langetada nuppudega Jah, Ei ja Loobu.

Kindlasti tuleb meeles pidada, et retsepti muutmise jätkamiseks tuleb avada dialoog Retsepti muutmine. Seda saab teha mitmel viisil —

- vali &krecipes;e menüüst Tööriistad käsk Muuda retsepti

- kasuta kiirklahvi &Ctrl;E

- klõpsa akna vasakus paneelis komponentide nimekirja all asuvale nupule Retsepti nimi – see nupp ilmub nähtavale siis, kui muudetav retsept on laaditud ning muutmisega alustatud

Komponendi Retsepti otsimine/muutmine korral on paremas paneelis näha retseptide nimekiri, kus saab retsepti korraga kustutada, valides selle nimekirjast ja klõpsates nupule Kustuta.

### Lehekülje seadistus

Lehekülje seadistamiseks vali &krecipes;e menüüst Vaade käsk Lehekülje seadistus...

Lehekülje seadistuse dialoogi pilt Pilt

Lehekülje seadistus

#### Lehekülje seadistuse ülevaade

Lehekülje seadistuse dialoogi tööriistaribal asuvad ikoonid Ava, Salvesta, Salvesta kui ja Näita uuesti.

- Kui klõpsata ikoonile Ava ja hiirenuppu all hoida, avanevad valikud Stiilid ja Mallid. Stiilid võimaldavad valida repseptide värviskeemi, Mallid retseptide välimust.

  Vaikimisi on, nagu nimigi ütleb, vaikimisi stiil. Kuid retseptide välimuse muutmine, värvide vahetamine ja muud parandused on väga lihtsad. Täpsemalt kõneleb sellest osa Atribuutide muutmine.

- Ikooniga Näita uuesti tasuks ettevaalik olla. Ikoonile Näita uuesti klõpsates pärast muudatuste tegemist lehekülje seadistuste dialoogis laaditakse parajasti avatud paigutusfail uuesti, millega kustutatakse kõik sinu muudatused, kui neid pole salvestatud. See ongi ikooni Näita uuesti põhifunktsioon. Kui soovid Lehekülje seadistuste dialoogis taastada varasema seadistuse, võimaldabki seda teha klõps ikoonile Näita uuesti, seda muidugi juhul, kui sa ei ole muudatusi veel salvestanud.

  Tööriistariba annab kiri Kasutamine: klõpsa paremal mallil ja seejärel hiire parema nupuga elemendil selle välimuse muutmiseks üheselt teada, kuidas Lehekülje seadistuse dialoogis tegutseda. Kõiki omadusi muudetakse dünaamiliselt ja neid ei ole vaja uuesti laadida, kuni viibid dialoogis Lehekülje seadistus. Retsepti elementide välimuse muutmisest kõneleb lähemalt osa Atribuutide muutmine.

Dialoogi Lehekülje seadistus esimesel avamisel tuleb tõenäoliselt selle suurust muuta, et näha kõiki retsepti elemente. Kui oled akna suurust muutnud, skaleeritakse kõiki retsepti elemente, et need mahuksid aknasse ära.

#### Näidatavate elementide valimine

Viimane ikoon annab ligipääsu elementidele, mida on võimalik retseptis näidata. Need on järgmised —

- Autorid – retsepti autorid või koostajad

- Kategooriad – kategooria, millesse retsept kuulub

- Koostisosad – retsepti koostisosade nimekiri

- Valmistamisjuhised – toidu valmistamise õpetus

- Foto – retsepti juures näidatav foto

- Omadused – retsepti toitainete nimekiri

- Valmistamisaeg – toidu valmistamise aeg

- Hinnangud – retseptile antud hinnangud

- Nimi – retsepti nimi

- Portsjonid – retsepti alusel valmistatavate portsjonite arv

Vaikimisi näidatakse kõiki elemente. Kui sa ei soovi mõnda neist näha, eemalda märge vastava elemendi kirje ees olevast kastikesest.

Kõik retsepti näidatavad elemendid on ka trükitavad. Kui soovid mõnda elementi küll ekraanil näha, aga mitte välja trükkida, siis tuleb määrata uus trükkimise paigutus. Täpsemalt kõneleb sellest osa Trükkimise seadistamine.

#### Atribuutide muutmine

Iga sektsiooni omadusi saab muuta eraldi.

Klõpsa mis tahes sektsioonile lehekülje seadistuse dialoogis hiire parema nupuga. Ilmub kontekstimenüü, mille abil saab —

- Muuta taustavärvi

- Muuta teksti värvi

- Muuta fonti

- Valida sektsiooni näitamise või peitmise, märkides vastavalt ära või eemaldades märke kirje Näita eest

- Muuta joondust – sellel on alammenüü, kus saab valida vajaliku joonduse

- Määrata piire, mida näidatakse antud sektsiooni ümber

  Seadistusdialoogi Soovitud piire ilmumisel on võimalik määrata mitmeid selle omadusi —

  - Stiil võimaldab valida piirde stiili

  - Värv võimaldab valida spektrist vajaliku värvi ning täpsustada seda liuguriga

  - Laius võimaldab valida piirde laiuse pikslites. Sellistele piirdetüüpidele, nagu õnar või teravik, peaks sobima nelja- kuni kuuepiksliline suurus. Piirde suuruse saab valida kas kerimiskastist või nimekirjast vajalikku väärtust valides

  Kõige all asub eelvaatlus, kus saab kohe näha, milline piire hakkab retseptis välja nägema.

- Määrata veergude arvu, mida kasutatakse nimekirja elementide kuvamisel (näiteks Koostisosad ja Omadused)

  Kui valida Veerud, ilmub dialoog, kus saab määrata kuvamisel kasutatavate veergude arvu kerimiskastiga või arvu otse tekstikasti pealdise Kasutatavate veergude arv: kirjutades.

### Trükkimise seadistamine

&krecipes; võimaldab määrata retseptide vaatamiseks ja trükkimiseks erinevaid vaateid. Näiteks võib sulle meeldida ühtne välimus retseptide vaatamisel, kuid kõigi elementide koordineeritus nende trükkimisel.

Terve retsepti trükkimisel trükitakse elemendid ning nende atribuudid nii, nagu nad on määratud lehekülje seadistuse dialoogis. Trükkimiseks saab teistsugust seadistust kasutada juhul, kui oled selle salvestanud mõne muu nime all.

Kui valid &krecipes;e menüüst Fail kirje Trüki, avatakse dialoog Trükkimise eelvaatlus, nagu pildil näha. Siiski peab trükkimiseks olema avatud ka trükitav retsept.

#### Retseptide trükkimine

Trükkimise eelvaatluse dialoogi pilt. Pilt

Trükkimise eelvaatluse dialoog

Nagu pildil näha, on lehekülge muudetud, et see kasutaks blueberry teemat. Soovi korral võib erinevate retseptide jaoks kasutada erinevaid trükkimise paigutusi. &krecipes; annab paigutusfailidele laiendi .klo, nii et 'blueberry' retseptid kasutaksid sel juhul paigutusfaili blueberry.klo, jõuluretseptid aga näiteks faili joulud.klo. Samuti võib pildilt näha, et trükkimisest on välja jäetud Omadused (toitaineteave).

Nagu pildil näha, on dialoogi allosas neli nuppu, nimelt —

- Abi – sellele klõpsates avatakse käsiraamatu vastav osa

- Muuda – avab dialoogi Trükkimise seadistamine, kus saab teha retsepti trükkimisega seotud muudatusi

  Nagu märgitud, tehakse muudatused trükkimise seadistamisel samamoodi nagu lehekülje seadistuse puhul.

- Trüki – avab kasutatava trükkimisprogrammi, näiteks Kprinteri trükkimisdialoogi

- Loobu – see sulgeb dialoogi Trükkimise seadistamine ning naaseb avatud retsepti juurde

Trükkimisdialoogi avanendes saab seal samuti langetada teatud valikuid, nimelt —

- Nupp Omadused – sellele klõpsates avatakse dialoog, kus saab määrata paberi suuruse.

- Märkekast pealdise Eelvaatlus kõrval. See on abiks juhul, kui soovid enne trükkimist veel kord üle kontrollida, et kõik oleks ikka nii, nagu soovid. &krecipes;e trükkimise eelvaatluse dialoog näitab valikuid, mida oled langetanud &krecipes;e dialoogis Trükkimise seadistamine. Tegelikku trükkimist määratakse siiski valikutega printeridialoogis.

- Nupp Valikud>> trükkimisdialoogi allosas. Sellele klõpsates laiendatakse dialoogi.

  Kui Valikud>> on laiendatud, väärivad erilist tähelepanu kaks kaarti, nimelt —

  - Koopiad – sellel kaardil saab määrata, mitu retsepti koopiat trükkida (kui sa muidugi soovid neid rohkem kui ühe).

  - HTML seadistused – see kaart on oluline seepärast, et just siinsete valikutega saab tagada, et retsept trükitakse täpselt nii, nagu näitab &krecipes; eelvaatluses.

    Kaardil on kolm märkekasti: —

    1. Printerisõbralik režiim (must tekst, taust puudub – kui soovid trükkida retsepti taustaga, mille oled välja valinud, eemalda kastikesest märge!

       See on oluline valik!

    2. Piltide trükkimine – kui sa ei soovid retsepti pilti trükkida, eemalda kastikesest märge.

    3. Päise trükkimine – selle valimisel trükitakse lehele päis, kus seisab kuupäev, faili nimi ja asukoht ning koopia number.

Trükkimise kõigi valikute selgitamine jääb käesoleva käsiraamatu raamidest välja. Kui sa vajad selle juures abi, klõpsa trükkimisdialoogis nupule Abi.

### Retseptide import ja eksport

&krecipes; võimaldab retsepte importida failist või andmebaasist. Samuti saab retsepte eksportida ehk salvestada teistesse failivormingutesse.

#### Import failist

&krecipes; võimaldab retsepte importida järgmistest failivormingutest —

- &krecipes; – failid laiendiga .kre või .kreml

- MasterCook – failid laiendiga .mx2 (MasterCook 5 või 6)

- MasterCook Export – failid laiendiga .mxp või .txt (MasterCook 4)

- Meal-Master – failid laiendiga .mmf või .txt

- Now You're Cooking Generic Export – failid laiendiga .txt

- RecipeML – failid laiendiga .xml või .recipeml

- Rezkonv – failid laiendiga .rk või .txt

Mõne loetletud failivormingus retsepti importimiseks vali &krecipes;e menüüst Fail käsk Impordi failist ...

Ilmub aken, kus saad valida faili, mida soovid importida. Valimiseks võid näidatavas failipuus vajalikul faili klõpsata või siis sisestada selle asukohta käsitsi kasti Asukoht.

Kasti Filter rippmenüüst saad valida vormingu, milles olevat retsepti soovid importida.

Kursori viimiseks kasti Asukoht võib kasutada kiirklahvi &Alt;L. Kursori viimiseks kasti Filter võib kasutada kiirklahvi &Alt;F.

Kui oled leidnud retseptifaili asukoha ning valinud korrektse vormingu, näidatakse failinimekirjas kõiki antud vormingus retsepte. Kui soovid importida ainult ühe retsepti, vali fail, mida soovid importida, ning selle nimi ilmub kasti Asukoht. Klõpsa nupule OK importimise teostamiseks, või nupule Loobu, kui soovid valimisdialoogi sulgeda ja naasta varasema akna juurde.

Kui oled seadistustedialoogis &krecipes;e seadistamine->Import valinud võimaluse Küsitakse, millised retseptid importida, ilmub pärast klõpsu nupule OK &krecipes;e dialoog Retseptide import, milles saad valida, millised retseptid importida. Sellest, kuidas siin valik langetada, räägib täpsemalt osa Importimis/eksportimisseadistuste valimine. Kui seda võimalust pole valitud, imporditakse retseptid ilma edasisi küsimusi esitamata.

Retsepti importimise dialoogi pilt. Pilt

Retseptide importimise aken – seda näeb siis, kui impordid failist VÕI andmebaasist.

Pealdise Retseptid all asuvad avatavad nimekirjad —

Kõik – see nimekiri on vaikimisi avatud ning valitud sõltumata sellest, kas importida üks või mitu retsepti (sõnast vasakul asuv kastike on märgitud). Nimetusest paremal näeb sulgudes imporditavate retseptide arvu.

Pealdise Kõik all on kirjas kõik kategooriad ning märkest vastava kategooria ees seisvas kastikeses näeb, kas see on valitud või mitte. Vaikimisi on kategooriad kokku keritud ning kategooria nimetusest paremal on sulgudes näha, mitu retsepti antud kategoorias on.

Kõiki kategooriaid saab avada ja vaadata selles leiduvaid retsepte klõpsuga märkekastist vasakul asuvale sümbolile +. Ka kategooria sees on kõik retseptid vaikimisi valitud, mida tähistab märge nende ees seisvas kastikeses. Retseptid, mis ei kuulu ühtegi kategooriasse, on kirjas rühmas Kategooriata. Mis tahes retsepti väljajätmiseks impordil eemalda lihtsalt märge selle ees seisvast kastikesest, milleks klõpsa kastikesel hiirega.

Kui oled valiku langetanud, klõpsa importimise teostamiseks nupule OK või nupule Loobu, kui otsustad importimisest loobuda ning akna sulgeda.

Tasub märkida, et nupule Loobu võib klõpsata ka pärast importimise alustamist. Sel juhul jäävad retseptid, mis olid imporditud enne nupule Loobu klõpsamist, andmebaasi alles – &krecipes; ei hakka importimise katkestamisel juba tehtut tagasi võtma.

Kõiki retsepte, mis on rühmas Kategooriata, võib eraldi redigeerida, et need viia sobiva olemasoleva kategooria alla. Samuti võib luua uue kategooria. Täpsemalt räägivad sellest osad Salvestatud retseptide muutmine ja Kategooriad. Pärast retseptide muutmist ning nende asetamist sobivatesse kategooriatesse jääb rühm Kategooriata nimekirjas siiski endiselt näha. Alles &krecipes;e taaskäivitamise järel eemaldatakse see nimekirjast.

Kui retseptid on kategooriates, lisab &krecipes; need sobivatesse kategooriatesse või loob uued kategooriad, kui neid ei peaks veel olema.

Sõltumata sellest, kas retsept on kategoorias või mitte, võib olla mõttekas seda siiski muuta, et määrata täpsem valmistamisaeg või võtta ette mingi muu täpsustus.

Viis, kuidas retsept &krecipes;esse imporditakse, sõltub sellest, KUIDAS SEE ON SISESTATUD ORIGINAALPROGRAMMIS! Kui retsept on juba originaalprogrammis vigaselt sisestatud, ei näe see ka &krecipes;es automaatselt ilus välja!

#### Import andmebaasist

Retsepti importimiseks olemasolevast andmebaasist vali &krecipes;e menüüst Fail käsk Impordi andmebaasist... Ilmub dialoog Andmebaasi import. Pealdise Andmebaas all saab valida kolme võimaluse vahel. Valiku langetamiseks klõpsa raadionupule SQLite, MySQL või PostgreSQL.

##### Import SQLite'ist

See on SQLite'i andmebaasi importimise dialoog. Pilt

Import SQLite'i andmebaasist

Kui valid SQLite'i, näed nimetuse Andmebaasi fail all tekstikasti ning selle kõrval ikooni Ava failidialoog, millele klõpsates avatakse failidialoog. Selles saab valida andmebaasi, mida soovid importida. Kui oled jõudnud õigesse kohta, vali vajalik fail nimekirjast. Nimi ilmub kasti Asukoht. Klõpsa OK jätkamiseks või Loobu failidialoogi sulgemiseks ja naasmiseks andmebaasi importimise dialoogi.

Pärast klõpsu nupule OK failidialoog suletakse. Sinu ette ilmub taas dialoog Andmebaasi import ning andmebaasi nimi koos täieliku asukohaga on näha tekstikastis. Klõpsa nupule OK importimise teostamiseks või nupule Loobu selle katkestamiseks.

Pärast seda muutub import kõigi andmebaaside korral ühesuguseks.

##### Import MySQL'ist

See on MySQL andmebaasi importimise dialoogi pilt. Pilt

Import MySQL andmebaasist (dialoog näeb välja samasugune ka PostgreSQL andmebaasi korral).

Raadionupu MySQL valimisel Andmebaasi impordi aknas tuleb tekstikastidesse sisestada järgmine info —

- Server:

- Kasutajanimi:

- Parool:

- Port:

- Andmebaasi nimi:

Kui oled vajalikud andmed sisestanud, klõpsa nupule OK, millele järgnevad kõigile andmebaasidele ühesugused sammud. Samuti võid klõpsata nupule Loobu, mille korral avatakse taas varasem dialoog.

##### Import PostgreSQL'ist

Raadionupu PostgreSQL valimisel Andmebaasi impordi aknas tuleb tekstikastidesse sisestada järgmine info —

- Server:

- Kasutajanimi:

- Parool:

- Port:

- Andmebaasi nimi:

Kui oled vajalikud andmed sisestanud, klõpsa nupule OK, millele järgnevad kõigile andmebaasidele ühesugused sammud. Samuti võid klõpsata nupule Loobu, mille korral avatakse taas varasem dialoog.

Nii MySQL' kui ka PostgreSQL'i korral sobib enamast, kui välja Port väärtuseks jäetakse Vaikimisi. Aga kui sa tead, et sul tuleb ühenduda konkreetse pordiga (eriti kui tegemist on võrgus asuva andmebaasiga), siis sisesta pordi number tekstikasti Port või kasuta kerimiskasti vajaliku numbri sisestamiseks.

##### Kõigi andmebaaside importimise ühised sammud

Sarnaselt retseptide importimisele failist ilmub juhul, kui oled dialoogis &krecipes;e seadistamine->Import/Eksport ära märkinud valiku Küsitakse, millised retseptid importida, pärast klõpsu nupule OK &krecipes;e dialoog Retseptide import, milles saad valida, milliseid retsepte importida. Täpsemalt räägib dialoogis valikute langetamisest osa Importimis/eksportimisseadistuste valimine. Kui seda võimalust pole valitud, imporditakse retseptid ilma edasisi küsimusi esitamata.

Nimetuse Kõik all on näha kõik imporditavad kategooriad. Nagu failist importimise korral, on ka siin märkekastid, millega saab valida või valimata jätta terveid kategooriaid või üksikuid retsepte. Retseptide koguarvu näeb kirje Kõik järel sulgudes, iga kategooria retseptide arv seisab sulgudes vastava kategooria nimetuse järel.

Klõpsuga nupule OK saad alustada andmebaasi importi, klõpsuga nupule Loobu selle peatada. Kui otsustad importimise ette võtta, ilmuvad kategooriad ja retseptid, mis leiduvad imporditavas andmebaasifailis, nähtavale &krecipes;e retseptide nimekirjas.

#### Retseptide eksport teistesse vormingutesse

&krecipes; võib retsepte eksportida ehk salvestada järgmistesse vormingutesse —

- Tihendatud Krecipese vorming – failid laiendiga .kre

  Selle vormingu korral on failid väiksemad, mis võimaldab kettaruumi kokku hoida. Väiksemaid faile on ka lihtsam internetis teistele saata. Samuti on selle vormingu korral võimalik &krecipes;e retseptidest varukoopiaid teha. Sellest kõneleb lähemalt osa Krecipese andmebaasi varundamine.

- Krecipes – failid laiendiga .kreml

  Selle vormingu korral salvestatakse retsept klaartekstina, mis muudab retsepti XML-i redigeerimise hõlpsamaks.

  Krecipese või tihendatud Krecipese vormingusse salvestades säilitatakse kindlasti kogu info. Muud vormingud ei pruugi kogu infot toetada. Kui sinu retseptis on näiteks teatud elementidel piire ja eksportvorming seda ei toeta, läheb see info ilma igasuguse hoiatuseta kaotsi.

- Klaartekst – failid laiendiga .txt

  See eksportvorming ekspordib retsepti teabe klaartekstina ilma fotota. Selle mõte ei ole võimaldada tagasiimportimist &krecipes;e või mõnda muusse retseptivormingusse, vaid lihtsustada näitkes retsepti saatmist e-postiga.

- Web Book – failid laiendiga .html

  See valik võimaldab eksportida mitu retsepti, näiteks terve kategooria. Selle juures on vahva see, et saad liikuda erinevate retseptide vahel linkide abil, mida näeb veebilehekülje ülaosas kategooria nime all.

  Seda valikut tasub kasutada näiteks siis, kui soovid eksportida terve kategooria. Kuid soovi korral võid valida ka suvalisi retsepte erinevatest kategooriatest. Selleks vali kõigepealt retsept, mida soovid eksportida, hoia seejärel all klahv &Ctrl; ning vali järgmised retseptid. Kui retseptid valitakse mitmest kategooriast, luuakse eksportimisel sinu määratud asukohta lehekülg nimetusega index.html. Selles failis on lingid kategooriatele, mida eksportisid.

  Oletame näiteks, et valid eksportimiseks mitu retsepti kategooriatest Eelroad, Põhiroad ja Magustoidud. Fail index.html kuvab linke Eelroad, Põhiroad ja Magustoidud. Mõnele neist klõpsates avatakse vastava kategooria lehekõülg, kus saab liikuda antud kategooria retseptide vahel nende nimele klõpsates, mida näeb lehekülje ülaosas kategooria nime alla.

  Siiski tuleb märkida, et Web Booki vormingusse salvestatud retsepte ei saa enam uuesti &krecipes;esse importida.

- Veebilehekülg – failid laiendiga .html

  Sellesse vormingusse eksportides saab luua retsepte sisaldavaid veebilehekülgi. See sarnaneb mõneti Web Booki ekspordiga ja samamoodi saab ka eksportida retsepte ühest kategooriast, terveid kategooriaid või mis tahes retsepte mis tahes kategooriatest. Erinevus seisab selles, et veebileheküljena eksportimisel on eksporditud retseptid ühelainsal leheküljel, kus ainsaks liikumisvõimaluseks on lehekülje kerimine.

  Ehkki veebileheküljena eksportimisel on oma mõte, on paljude retseptide eksportimisel kindlasti näha, et Web Booki vormingul on märkimisväärseid eeliseid.

  Siiski tuleb märkida, et veebilehekülje vormingusse salvestatud retsepte ei saa enam uuesti &krecipes;esse importida.

  Retseptide ekrsportimisel veebileheküljena või Web Booki vormingus säilivad kõik visuaalsed seadistused – s.t seadistused, mille oled paika pannud dialoogis Lehekülje seadistus, kaasa arvatud graafika.

- Meal-Master – failid laiendiga .mmf. Sellesse vormingusse salvestades saab retsepte importida Meal-Masteri programmi, mis võimaldab neid jagada teiste Meal-Masteri kasutajatega.

  See on levinuim retseptivorming. Tuleb siiski märkida, et sellesse salvestades läheb teatud osa &krecipes;e retseptiinfost kaotsi.

- RecipeML – failid laiendiga .xml

  See on standardne retseptide XML-vorming, kuigi pole praegu veel just väga laialdaselt retseptitarkvaras kasutusel. Kui sul on aga lähemat kokkupuutumist seda vormingut tunnistava tarkvaraga, tasub seda kasutada.

- Rezkonv – failid laiendiga .rk

  See on Saksamaal levinud retseptiprogramm Rezkovn Suite vorming. Sellesse vormingusse eksportimisel on sektsioonide nimed (nimi, portsjon jms) ning veel mõndagi saksa keeles.

Retsepti eksportimiseks mõnda mainitud vormingusse vali kõigepealt retsept, mida soovid eksportida. Seejärel vali &krecipes;e menüüst Fail käsk Ekspordi ...

Ilmub aken, kus saad valida koha, kuhu eksporditud retsept salvestada. Vaikimisi on selleks sinu kodukataloog, kuid sa võid valida ka mõne muu olemasoleva kataloogi või ka luua sootuks uue kataloogi. Retsepti nimi on näha kastis Asukoht. Vaikimisi on selleks nimi, mille retsept on saanud &krecipes;e andmebaasis. Kui soovid, võid seda omatahtsi muuta.

Kastis Filter saab rippmenüüst valida vormingu, millesse soovid retsepti eksportida.

Dialoogi allservas on märkekast Automaatselt valitakse failinime laiend. Valitud ekspordivormingu laiend on näha selle kõrval. Kui märgid kastikese, lisatakse laiend automaatselt eksporditava faili nimele.

Kursori viimiseks kasti Asukoht võib kasutada kiirklahvi &Alt;L. Kursori viimiseks kasti Filter võib kasutada kiirklahvi &Alt;F.

Kui näed kastis Asukoht failinime ja oled valinud vormingu, millesse retsept eksportida, klõpsa eksportimiseks nupule Salvesta või nupule Loobu, kui otsustad salvestamisest loobuda ja naasta varasema akna juurde.

Klõpsuga nupule Salvesta salvestatakse retsept valitud vormingus ning sa võid selle avada programmis, mis antud vormingut tunnustab – kui näiteks valisid vorminguks Meal-Master, saad retsepti avada kõigis programmides, mis tunnustavad .mmf-vormingus faile. Samuti võid näha, et eksportimisel loodi kataloog, millesse salvestatakse eksporditava retseptiga seotud pilt või pildid.

Samamoodi võib eksportida ka kategooriaid või kogu andmebaasi. Viimasel juhul tuleb siiski tagada, et retseptide nimekirjas ei ole valitud ühtki retsepti ega kategooriat.

Kui ekspordid üht retsepti, retseptikategooriat või kogu andmebaasi, ilmub juhul, kui valitud pole ühtki retsepti või kategooriat, hoiatus teatega Ühtegi retsepti pole valitud. Kas soovid eksportida aktiivsesse vaatesse kõik retseptid? Klõpsa Jah (või kasuta kiirklahvi &Alt;Y), kui soovid eksportida kõik retseptid. Kui soovid aga retsepte valida, katkesta protsess klõpsuga nupule Ei (või kasuta kiirklahvi &Alt;N).

Meenutame, et kui käivitad &krecipes;e, on vaikimisi aktiivne komponent Retseptide otsimine/muutmine ja kui sul on retsetpe ning kategooriaid, on need näha akna parempoolses osas. Sel hetkel ei ole veel midagi valitud, nii et võid eksportida ka kogu andmebaasi. Kui aga midagi on valitud ja sa soovid ikkagi kogu andmebaasi eksportida, klõpsa kategooriate/retseptide nimekirjas tühjale alale. Sel juhul kaob valitud retsepti või kategooria esiletõst ning nüüd võid rahuliku südamega asuda kogu andmebaasi eksportima.

### &krecipes;ee andmebaasi varundamine ja taastamine

&krecipes; muudab sinu andmebaasi varundamise ja selle taastamise imelihtsaks. Varundamine on eriti tähtis, sest nii ei kaota sa kunagi oma retseptide andmebaasi näiteks kõvaketta krahhi korral. Mõttekas on luua andmebaasi varukoopia kusagile mujale kui oma kõvakettale. Varundamisest on abi ka siis, kui soovid näiteks taastada retseptide andmebaasi varasema versiooni.

#### &krecipes;e andmebaasi varundamine

&krecipes;e andmebaasifaili varundamiseks vali &krecipes;e menüüst Fail kirje Varunda... Et tegemist on väga väärt tööriistaga, mida võib sageli vaja minna, tasuks luua käsule ka kiirklahv (sellest kõneleb lähemalt osa Kiirklahvide loomine) või lisada selle ikoon tööriistaribale (sellest kõneleb lähemalt osa Tööriistariba kohandamine).

Kui valid menüükäsu, kiirklahvi või ikooni andmebaasi varundamiseks, ilmub aken Varukoopia salvestamine - &krecipes;, kus saad määrata asukoha, kuhu varukoopia salvestada, ning anda sellele nime. Vaikimisi valitakse asukohaks sinu kodukataloog. Soovi korral võid liikuda mõnda muusse asukohta ning kirjutada siis varukoopia nime tekstikasti pealdise Asukoht kõrval. Kursori viimiseks tekstikasti Asukoht klõpsa kastis või kasuta kiirklahvi &Alt; L. Kui oled varem andmebaasi varundanud, võid selle asukoha valida rippmenüüst pealdise Asukoht kõrval.

Tekstikast Filter näitab, millist tüüpi fail luuakse. Kui varundad oma &krecipes;e andmebaasifaili, on saadaval ainult üks tüüp – á&krecipes;e varukoopiafail (*.krecbk), mis ongi vaikimisi valitud.

Akna viimane element on märkekast pealdise Automaatselt valitakse failinime laiend (*.krecbk) kõrval. Kui see on sisse lülitatud, s.t kastikeses on x, piisab, kui määrad failinime ilma laiendita. Laiend *krecbk lisatakse sel juhul automaatselt. Sa ei pea kasutama laiendit .krecdb. Eemalda lihtsalt märge kastikesest ning failinime kirjutades lisa ka soovipärane faililaiend. Näiteks võid valida andmebaasi varukooopiale nimeks minuretseptid.krback.

Kui oled valinud varukoopia nime ja asukoha, kuhu see salvestada, klõpsa nupule Salvesta varundamise lõpetamiseks, või nupule Loobu toimingust loobumiseks, akna sulgemiseks ja naasmiseks &krecipes;e peaaknasse.

#### &krecipes;e andmebaasi taastamine

&krecipes;e andmebaasfaili taastamiseks vali &krecipes;e menüüst Fail kirje Taasta... Nagu märgitud, tasuks mõelda kiirklahvi loomisele (sellest kõneleb lähemalt osa Kiirklahvide loomine) või ikooni lisamisele tööriistaribale (sellest kõneleb lähemalt osa Tööriistariba kohandamine).

Kui oled valinud menüükäsu, kiirklahvi või ikooni, et taastada andmebaas, ilmub dialoog Varukoopia taastamine – &krecipes;, kus saab valida asukoha, kuhu on salvestatud varukoopia. Kui oled faili üles leidnud ja valinud, näeb selle nime tekstikastis pealdise Asukoht kõrval.

Vaikimisi avatakse dialoog Varukoopia taastamine – &krecipes; sinu kodukataloogis. Teine võimalus varukoopiafaili asukoht avada ja fail valida on kirjutada selle täielik asukoht otse tekstikasti Asukoht. Kursori viimiseks tekstikasti Asukoht klõpsa kastis või kasuta kiirklahvi &Alt;L. Kui oled andmebaasi varem varundanud, saad selle valida ka rippmenüüst tekstikasti Asukoht kõrval.

Nagu varundamise korral, näitab tekstikast pealdise Filter kõrval failitüüpi, milleks on &krecipes;e varukoopiafail (*.krecbk).

Kui oled varukoopiafaili valinud, klõpsa nupule Ava taastamise alustamiseks või Loobu akna sulgemiseks ja naasmiseks &krecipes;e põhiaknasse.

Kui otsustad andmebaasi taastada, ilmub aken Hoiatus – &krecipes;, mida näitab järgmine pilt:

&krecipes;e andmebaasi taastamisel näidatava hoiatuse pilt. Pilt

Andmebaasi taastamine – kustutamise hoiatus

Kui märkida kastike Rohkem ei küsita, ei näidata hiljem enam hoiatust. Sel juhul taastatakse sinu varukoopiafail aga automaatselt ning sul pole võimalik enda otsust enam muuta.

Klõpsuga nupule Jätka saad alustada andmebaasi taastamist, klõpsuga nupule Loobu selle peatada ning naasta &krecipes;e põhiaknasse.

Kui jätkad taastamist, ilmub edenemisdialoog. Aja, mille kestel dialoogi kuvatakse, määrab retseptide arv sinu andmebaasis. Lõpuks ilmub dialoog teatega Taastamine õnnestus. Klõpsa OK akna sulgemiseks. Taastamine on nüüd edukalt lõpule viidid!

### Krecipese muud komponendid

#### Ostunimekiri

Ostunimekiri ilmub nähtavale siis, kui klõpsata &krecipes;e peaakna vasakus paneelis nupule Ostunimekiri.

See on &krecipes;e ostunimekirja pilt. Pilt

Ostunimekiri

Valimisel ilmub komponendi dialoog nähtavale akna paremas paneelis.

Seal asub tekstikast, kuhu saab `sisestada retsepti nime`, mida otsid. Retsepti saab valida ka nimekirjast. Mõlemal juhul saab valitud retsepti kanda parempoolsesse kasti nimetusega Ostunimekiri, kui klõpsata kahe kasti vahel asuvale nupule .

Kui vajalikud retseptid on ostunimekirja kantud, klõpsa nupule OK.

- Retsepte saab ostunimekirjast eemaldada klõpsuga kahe kasti vahel asuvale nupule .

- Kõik ostunimekirja kantud retseptid saab korraga eemaldada klõpsuga nupule Puhasta.

Pärast klõpsu nupule OK ilmub aken, kus vasakul asuvad kõik &krecipes;e andmebaasis leiduvad koostisosad ning paremal koostisosad, mida on vaja valitud retsepti(de) jaoks. Mõlema kasti kohal asub tekstikast Otsing, kuhu saab `sisestada koostisosa nime`, mida vastavast nimekirjast otsida.

Koostisosasid saab ühest nimekirjast teise kanda kahe nimekirja vahel asuvate nuppudega ja .

Paremal asuvas retsepti koostisosade nimekirjas saab kõigi koostisosade kogust ja ühikut muuta vastaval väärtusel topeltklõpsu tehes. Kui retseptile on vaja näiteks nelja muna, siis on üsna väheusutav, et sa lähedki nelja muna ostma. Sellisel juhul vali munad, anna kogusele väärtuseks 1 ning ühikule tosin või pooltosin.

Kui oled teinud vajalikud muudatused retseptide koostisosade seas, klõpsa nupule Tehtud, mille järel ilmub nähtavale Ostunimekiri.

Aknas Ostunimekiri võid klõpsata nupule Trüki, kui soovid nimekirja trükkida, või Sulge, kui soovid akna sulgeda.

#### Dieediabiline

Dieediabilise mõte on lihtsustada korraga mitmeks päevaks või pikemakski ajaks menüü koostamist. Kuna siin saab valida ka toiteväärtust, saab siin oma toidukordade planeerimisel arvestada ka sellega. Nii on oma dieeti märksa lihtsam planeerida, muutes seda toitvamaks või tervislikumaks.

See on &krecipes;e dieediabilise dialoogi pilt. Pilt

Dieediabiline

Dieediabilise saab avada klõpsuga nupule Dieediabiline &krecipes;e peaakna vasakus paneelis. Nagu muude &krecipes;e komponentide korral, ilmub ka Dieediabilise dialoog nähtavale akna paremas paneelis.

Esimene asi menüü koostamisel on määrata, mitme päeva menüü kavatsed luua, ja mitu toidukorda päevas peaks menüü sisaldama.

Alal Päevade arv seisab vaikimisi - 1 -. Selle suurendamiseks klõpsa alale ning nihuta &HVNga; liugurit paremale. Väärtus suureneb kuni arvuni - 6 -, seejärel saab aga kuju - 1 nädal -. Seejärel saab siin muuta väärtust ühest kuni nelja nädalani.

Alal Toidukordi päevas seisab samuti vaikimisi - 1 -. Ka seda väärtust saab suurendada, kui klõpsata alale &HVNga; ning lohistada liugurit paremale. Suurim väärtus võib olla 10. Liuguri nihutamisel luuakse iga toidukorra kohta omaette kaart.

Seejärel tuleb määrata, mitu käiku on igas toidukorras. Seda saab teha kerimiskastiga Käikude arv.

Käikude arvu kõrval asuvad nupud Eelmine käik ja Järgmine käik, millega saab käikude vahel liikuda, kui asud määrama retsepte. Neid nuppe kasutades näed, et alal Käigu iseloomustus muutub käiku tähistav nimetus järgmiselt —

- 1. käik

- 2. käik

- Magustoit

Ning järgnevate toidukordade puhul —

- 4. käik, 5. käik jne.

##### Menüü koostamine

Alal Käigu iseloomustus asub käigu nimetuse kõrval märkekast Kategooriafiltri lubamine. Sellele klõpsates saab selle võimaluse sisse lülitada. Seda on üsna mõttekas teha, sest muidu võib kergesti juhtuda, et hommikueineks määratakse näiteks juustukook või midagi muud täiesti absurdset!

Kategooriafiltri lubamisel saad valida kategooria, mida kasutatakse antud käigu jaoks (mis käiguga tegemist on, näitab kõrvalasuv nimetus). Nii võib seal seista näiteks 1. käik. Kui valid parajasti toite oma lõunaks, siis võid kategoorianimekirjast valida Salatid. Kerimisribaga saad nimekirjas edasi-tagasi liikuda.

Kui jääda edasi lõuna juurde, siis klõpsa nüüd nupule Järgmine käik. Näed, et kategooriakasti kõrval on nimetuseks nüüd 2. käik. Ka siin tuleb kategooriafilter lubada, misjärel saad valida järgmise käigu kategooria, näiteks Pasta.

Samamoodi vali toidutüübid kõigile oma toidukordadele ja käikudele. Kui oled valimise lõpetanud, klõpsa nupule Loo dieet.

Antud hetkel vaatlesime kõigest menüü planeerimist ega arvestanud dieedi või toitainetega seotud asju. Sellest räägib täpsemalt osa Dieedi planeerimine.

Pärast klõpsu nupule Loo dieet ilmub aken Dieet, kus on näha sinu menüü valitud päevadeks. Selles aknas saad klõpsata nupule Loo ostunimekiri, mis võimaldab valitud menüü põhjal kokku panna ostunimekirja. Kui soovid, võid menüü trükkida, klõpsates nupule Trüki. Klõpsuga nupule Loobu suletakse aken Dieet ja avatakse varasem aken.

##### Dieedi planeerimine

Selle juures kehtivad kõik sammud, mida kirjeldas osa Menüü koostamine. Siinkohal tutvustame aga lähemalt toitainete väärtuse arvestamist menüü koostamisel.

Enne seda, kui toitaineid menüüs kasutada, peavad olema täidetud järgmised tingimused —

1. Koostisosade toitained ehk omadused peavad olema laaditud. Täpsemalt räägib sellest osa Koostisosade omadused. Kui koostisosa ei sisalda toitaineinfot, ei võeta seda arvesse.

2. Koostisosadega peavad olema seotud mõõtühikud. Kuna toitainete mõõtühikuks on enamasti g/g või mg/g, peab koostisosadega olema seotud ühik g. Täpsemalt räägib sellest osa Koostisosade ühikud.

3. Komponendis Ühikud peavad kaartidel Kaaluteisendused ja Mahuteisendused olema määratud mõõtühikute vastavused. Täpsemalt räägib sellest osa Vastavuste määramine.

Kui kõik koostisosade kohta käivad tingimused on täidetud, võid asuda looma menüüsid, mille juures arvestatakse ka toitainetega. Mõistagi peavad tingimused olema täidetud enne menüü/dieedi loomist, sest toitainetega arvestamine on lihtsalt menüü koostamise üks osa.

Vali ekraanil alal, kus toitained on kirjas pealdise Lubatud all, toitaine, mida soovid kasutada, märkides selleks ära toitaine nimetuse ees seisva kastikese. Pane tähele, et valida ei tule mitte kõiki koostisosasid, vaid ainult neid, mida soovid kasutada. Kerimisriba võimaldab nimekirjas edasi-tagasi liikuda.

Toitaine nimest paremal asuvad veerud Min. väärtus ja Maks. väärtus. Nendega saab määrata toitainete minimaalse ja maksimaalse väärtuse, nii et kui hiljem otsid sobivaid retsepte, arvestatakse ainult neid, mille toitainete väärtus jääb otsitavasse vahemikku.

Toitaine arvesse võetava vahemiku määramiseks vali toitaine. Pealdiste Min. väärtus ja Maks. väärtus all, kus enne valimist seisis 0, ilmub nüüd 0,00. Kerimiskastiga mõlema väärtuse kõrval saab neile anda vajaliku väärtuse. Teise võimalus on klõpsata väärtusel, viia kursor noolenuppudega kohta, kuhu tahad kirjutada, ja panna väärtus kirja või teha topeltklõps väärtuse esiletõstmiseks ning kirjutada kogu senine väärtus üle. Need sammud tuleb ette võtta iga käigukategooria iga toitaine puhul, mille korral sa pead seda vajalikuks.

Tasub märkida, et toitaine minimaalse väärtuse võib jätta ka muutmata, millisel juhul selleks arvestatakse 0. Kui aga määrad minimaalse väärtuse, tuleb määrata ka maksimaalne, sest ilmselgelt ei saa ju maksimaalne väärtus olla väiksem kui minimaalne.

Mis tahes hetkel võid klõpsata nupule Puhasta, mis lubab sul kõigega otsast peale hakata.

Kui oled vajaliku toitainete info sisestanud, klõpsa menüü/dieedi loomiseks nupule Loo dieet.

Pärast klõpsu nupule Loo dieet ilmub aken Dieet, kus on näha sinu menüü valitud päevadeks. Selles aknas saad klõpsata nupule Loo ostunimekiri, mis võimaldab valitud menüü põhjal kokku panna ostunimekirja. Kui soovid, võid menüü trükkida, klõpsates nupule Trüki. Klõpsuga nupule Loobu suletakse aken Dieet ja avatakse varasem aken.

#### Koostisosade sobitaja

Koostisosade sobitaja siht on leida retsepte, mille põhjal sa saaksid valmistada toite sinu käsutuses olevate koostisosadega (või mis sisaldavad vähemalt suurel osal sinu käsutuses olevaid koostisosasid). Koostisosade sobitaja kasutamiseks klõpsa &krecipes;e peaakna vasakus paneelis nupule Koostisosade sobitaja.

Komponendi käivitumisel ilmub see sarnaselt muudele &krecipes;e komponentidele nähtavale akna paremas paneelis. Seal asub kast Otsing, kuhu saad `sisestada retsepti koostisosa`, mida soovid otsida.

See on &krecipes;e koostisosade sobitaja dialoogi pilt. Pilt

Koostisosade sobitaja

Pealkirja Koostisosa kõrval asuva kasti Otsing all on näha kõik &krecipes;e andmebaasi koostisosad: nii need, mis on vaikimisi olemas, kui ka need, mille oled ise sisestanud kas komponendis Koostisosad või retseptis (sel juhul lisatakse need automaatselt andmebaasi). Koostisosadest räägib lähemalt osa Koostisosad.

Retsepti leidmiseks, milleks sul on koostisosad olemas, tuleb kõigepealt otsida koostisosi. Selleks sisesta koostisosa kasti Otsing nimekirja kohal või kasuta sellest paremal asuvat kerimisriba ja vali koostisosa nimekirjast.

On usutav, et koostisosad, mida soovid valida, ei asu üksteise järel, aga see ei ole probleem. Klõpsa lihtsalt esimesel koostisosal, mida soovid valida, hoia all klahvi &Ctrl; ja klõpsa seejärel teistel vajalikel koostisosadel. Seda võtet saab kasutada ka siis, kui pruugid koostisosade otsimiseks tekstikasti Otsing. Pea lihtsalt meeles, et kui oled leidnud ja valikud esimese koostisosa, siis teiste otsimise ajal tekstikastis hoia all klahvi &Ctrl;, enne kui vajutad uue koostisosa nimele. &krecipes; hoolitseb selle eest, et vähemalt üks valitud koostisosadest esineks otsingutulemustes näidatavates retseptides.

Seejärel tuleb valitud koostisosad kanda üle koostisosade nimekirjast paremal asuvasse nimekirjakasti. Selleks klõpsa kahe nimekirja vahel paiknevale ikoonile . Koostisosasid võib üle kanda ükshaaval või ka mitmekaupa, nagu eespool kirjeldatud. Koostisosad seatakse pealdise Koostisosa (nõutav?) alla. Kui soovid otsida retsepti, mis sisaldaks konkreetset koostisosa, märgi koostisosa kõrval asuv kastike, mis tähendab, et antud koostisosa peab esinema kõigis leitavates retseptides. Soovi korral võid ka koostisosi parempoolsest nimekirjakastist eemaldada, klõpsates ikoonile .

Kui oled koostisosad kandnud üle paremal asuvasse nimekirjakasti, võid seal määrata ka andmed veerus Saadaolev kogus. Selleks tee topeltklõps koostisosa kõrval, mille koguse soovid sisestada. Ilmub dialoog Koguse sisestamine - &krecipes;, kus saad `sisestada koguse` tekstikastis pealdise Kogus all. Seejärel vali mõõtühik rippmenüüst pealdise Kogus kõrval. Klõpsa OK koguse lisamiseks või Loobu dialoogis sulgemiseks. Loomulikult pole kogust vaja sisestada, kui tead, et sul jagub antud koostisosa piisavalt kõigi võimalike retseptide jaoks.

Kui parempoolse kasti nimekiri on üsna pikk ja sa soovid leida koostisosa, mille puhul tahaksid määrata saadaoleva koguse, saab ka selles kastis kasutada ülal paiknevat tekstikasti Otsing. Kui kirjutad sinna otsingumõiste, näidatakse nimekirjas ainult leitud koostisosi.

Enne seda, kui näidatakse leitud retsepte, tuleb valida, kui palju koostisosasid võib retseptis puududa. Seda saab teha kerimiskastiga Lubatud puuduvaid koostisosasid. Kindlasti on alati koostisosasid, mis on sul olemas, näiteks sool või suhkur. Puuduvate koostisosade lubamise mõte on kompenseerida neid koostisosasid, mis sul tavaliselt alati köögikapis leiduvad. Seepärast oleks mõttekas anda kerimiskastis Lubatud puuduvaid koostisosasid suhteliselt suur väärtus. Kui seal seisab aga 0, võid klõpsata tekstikastile pealdise Lubatud puuduvaid koostisosasid kõrval ja seejärel vajutada nooleklahvi ↓, mille järel kasti ilmub Suvaline, mis tähendab, et puududa võib mis tahes arv koostisosi.

Kui lubad liiga palju puuduvaid koostisosasid, on ka retseptide nimekiri märksa pikem. Kui lubad liiga vähe puuduvaid koostisosasid, ei pruugita retsepte üldse leida või siis jäävad välja retseptid, mida tegelikult oleks võimalik valmistada, sest neist puudub näiteks ainult üks koostisosa rohkem, kui oled lubanud.

Klõpsuga nupule Leia sobivad retseptid näidatakse otsingutulemusi alal, kus vaikimisi seisab kiri Võimalikud retseptid määratud koostisosadega. Retsepti nimi on näha veerus Nimi, ID veerus ID ja puuduvad koostisosad veerus Puuduvad koostisosad. Veergude laiust saab parema nähtavuse huvides muuta. Otsinguga leitud retseptide nimekiri on jagatud rühmadesse vastavalt sellele, kui palju on puuduvaid koostisosi.

Kui otsing ei anna tulemuseks sulle huvipakkuvaid retsepte, võiksid kohendada puuduvate koostisosade arvu ning klõpsata nupule Leia sobivad retseptid, mille järel näidatakse uusi otsingutulemusi. Samuti võid klõpsata nupule Puhasta retseptide nimekiri, millega puhastatakse retseptide nimekiri ja sul on võimalik sooritada täiesti uus otsing teistsuguste koostisosadega.

&krecipes; leiab kergesti retsepti, milles leiduvad sul parajasti olemasolevad koostisosad. Kui sul tekib aga pärast seda vajadus minna poodi, et hankida meeldima hakanud retseptis puuduolevad koostisosad, saad ostunimekirja koostada komponendi Ostunimekiri abil.

#### Nupp Andmed

Nupul Andmed on väga lihtne funktsioon – sellele klõpsates pääseb ligi rakenduse (lisa)komponentidele.

Lisakomponentide avamisel viib sind varasemasse nimekirja tagasi klõps nupule Üles.

#### Koostisosad

Pärast klõpsu nupule Andmed, millega saab avada &krecipes;e lisakomponendid, on esimene komponent Koostisosad, mille avamiseks klõpsa nupule Koostisosad.

Komponendi Koostisosad avanedes näeb selle nimetust ülal. Selle all on neli sektsiooni —

1. Pealdise Koostisosade nimekiri all on näha &krecipes;e andmebaasis leiduvate koostisosade nimekiri. Sellesse kuuluvad nii need koostisosad, mida programm omalt poolt pakub, kui ka need, mida oled ise lisanud.

   Pealdise kõrval on tekstikast, kuhu saab `sisestada koostisosa`, et seda nimekirjast otsida.

   Sektsioonist paremal asuvad nupud +, millega saab koostisosasid nimekirja lisada, ja -, millega saab neid sealt eemaldada. Täpsemalt räägib sellest osa Koostisosade kasutamine.

2. Paremal pool on pealdise Ühikute nimekiri all näha koostisosade mõõtühikute nimekiri. Selles on nii mõõtühikud, mida pakub programm, kui ka need, mida oled ise lisanud.

   Ka siin on sektsioonist paremal nupud +, millega saab ühikuid nimekirja lisada, ja -, millega saab neid sealt eemaldada. Täpsemalt räägib sellest osa Koostisosade ühikud.

3. Ühikute nimekirja all asub nimekiri Koostisosade omadused. See toob ära kõigi koostisosade toitainete väärtused.

   Toitaine nimi on näha veerus Omadus, selle kogus antud koostisosas veerus Kogus ning mõõtühik veerus Ühikud. Kui näiteks valida koostisosa apelsinimahl, on üks selle toitaineid C-vitamiin. Veerus Ühikud seisab mg/g, mis tähendab, et veerus Kogus näidatakse, mitu milligrammi antud toitainet sisaldub koostisosa grammis (antud juhul 0,5).

   Ka siin on sektsioonist paremal nupud +, millega saab koostisosade omadusi nimekirja lisada, ja -, millega saab neid sealt eemaldada. Täpsemalt räägib sellest osa Koostisosade omadused.

4. Omaduste nimekirja all asub Koostisosade kaalu nimekiri. See koos mõõtühikute teisendusega aitab pakkuda sinu retseptide täpset toitaineteavet. Täpsemalt kõneleb mõõtühikute teisendamisest osa Teisendustabeli täiendamine.

   Selles sektsioonis kuvatakse pealdise Kaal all koostisosade kaalusid. Pealdise Koguse kohta kuvatakse ühikut, mille kohta kaal käib. Apelsinimahla puhul näitab koostisosade kaalu tabel näiteks, et apelsinimahla kaal on 248 grammi klaasi kohta.

   Ka nimekirjast Koostisosade kaal paremal asuvad nupud +, millega saab koostisosasid nimekirja lisada, ja -, millega saab neid sealt eemaldada. Täpsemalt räägib sellest osa Koostisosade kasutamine.

Rakenduse poolt vaikimisi pakutavate koostisosade jaoks laaditakse USDA andmed, mis sisaldava kõigi koostisosade toitaineid (ehk omadusi). Kui oled aga nimekirja koostisosasid ise lisanud, tuleb toitainete nägemiseks USDA andmed laadida. Seda saab teha klõpsuga nupule Lae USDA andmed, mis asub nimekirja Koostisosade omadused all.

See on &krecipes;e koostisosade komponendi pilt. Pilt

Koostisosad

##### Koostisosade tüübid

Komponendi Koostisosad avamisel on näha ka kaart Tüübid. Sellel saab retseptide tüüpe lisada, eemaldada ja ümber nimetada.

Nagu teistes &krecipes;e komponentides, on ka siin tekstikast pealdise Otsing kõrval, kuhu saab sisestada otsitava tüübi nime, kui nimekiri peaks olema nii pikk, et muidu on vajalikku tüüpi raske üles leida.

Akna Tüübid parempoolses osas on nupp +, mis klõpsamisel avab dialoogi, kus saab kirja panna uue tüübi nimetuse. Tüübi lisamiseks kirjuta soovitud nimi tekstikasti, mis ilmub pealdise Tüüp alla. Klõpsa nupule OK jätkamiseks või Loobu, kui soovid dialoogi sulgeda ja naasta põhiaknasse.

Tüübi eemaldamiseks vali see nimekirjast ja klõpsa nupule -. Kui tüüpi kasutatakse mõnes retseptis, ilmub dialoog hoiatusega: Hoiatus: eemaldada tuleb ka järgmised elemendid, sest sa valisid eemaldamiseks elemendi, mida need praegu kasutavad. Tüübi eemaldamiseks klõpsa nupule OK. Tüüp eemaldatakse seejärel nimekirjast. Pane tähele, et sinu retseptides, mis sisaldasid tüüpi, mille sa eemaldasid, eemaldatakse ainult tüüp, koostisosad, mis antud tüüpi kuulusid, jäävad aga alles. Tüübi eemaldamise katkestamiseks klõpsa nupule Loobu. Dialoog suletakse ja avaneb taas tüüpide nimekiri. Kui tüüpi üheski retseptis ei esine, eemaldatakse see mõistagi otsekohe, ilma mingi hoiatuseta.

Tüübi ümbernimetamiseks vali tüüp, mida soovid muuta. Kui see on valitud, tee sellel klõps hiire parempoolse nupuga ja vali ilmuvast kontekstimenüüst kirje Nimeta ümber. Valitud tüübi ümber tekib kast ning kursor asetatakse tüübinime algusse. Nooleklahvidega saad kursori viia kohta, kus soovid muudatuse teha, kui aga soovid tüübi täielikult ümber nimetada, kirjuta lihtsalt uus nimi. Ümbernimetamise saab lõpule viia vajutusega klahvile Enter.

Kui oled tüübi valinud ja klõpsad sellel hiire parempoolse nupuga, leiduvad ilmuvas kontekstimenüüs kirje Nimeta ümber kõrval veel kirjed Loo ja Kustuta. Need võimaldavad tüüpe lisada ja eemaldada lisaks eelpool kirjeldatud võimalusele. Lisaks on iga kontekstimenüü kirjega seotud kiirklahv, millega saab antud toimingu sooritada, kui asud kaardil Tüübid, nimelt —

- &Ctrl;C loob tüübi

- Del kustutab tüübi

- &Ctrl;R nimetab tüübi ümber

##### Koostisosade kasutamine

Koostisosasid saab lisada, eemaldada või muuta &krecipes;e komponendis Koostisosad.

###### Lisamine:

Koostisosa lisamiseks nimekirja klõpsa nimekirja kõrval asuvale nupule +. Ilmub aken, kus tuleb tekstikasti Uus koostisosa kirjutada `uue koostisosa nimi`. Kui nimi on kirjas, klõpsa lisamise lõpetamiseks ja akna sulgemiseks nupule OK. Uus koostisosa on nüüd näha koostisosade nimekirjas. Kui sa aga ei soovi koostisosa nimekirja lisada, klõpsa nupule Loobu, mille järel aken suletakse ning naastakse eelmise akna juurde.

###### Eemaldamine:

Koostisosa eemaldamiseks nimekirjast klõpsa nimekirja kõrval asuvale nupule -. Koostisosa eemaldatakse kohe nimekirjast, kui ükski retsept ei kasuta antud koostisosa.

Kui mõni retsept peaks eemaldatavat koostisosa kasutama, ilmub aken teatega Eemaldada tuleb ka järgmised elemendid, sest sa valisid eemaldamiseks elemendi, mida need praegu kasutavad. Selle all on pealdise Retsept järel näha retseptid, mis kasutavad antud koostisosa. Klõpsuga nupule OK saad eemaldada nii koostisosa KUI KA retsepti(d), klõpsuga nupule Loobu aga akna sulgeda ja naasta varasema akna juurde.

###### Muutmine:

Koostisosa muutmiseks vali see nimekirjas ja tee nimel topeltklõps. Nimi jääb esiletõstetuks, kuid kui vajutad nooleklahvi ← või →, saad viia kursori positsiooni, mida soovid muuta. Kui tahad terve koostisosa ümber nimetada (näiteks kirjutada või asemel VÕI), siis hakka lihtsalt esiletõstetud koostisosa peal kirjutama.

Kui otsustad koostisosa ümber nimetada, aga sama nimega koostisosa on juba olemas, ilmub hoiatuskast teatega See koostisosa on juba olemas. Jätkamisel liidetakse need üheks. Kas ikka kindlasti jätkata? Klõpsa nupule Jätka, kui soovid koostisosa kindlasti ümber nimetada, või siis nupule Loobu, mille korral ümbernimetamine katkestatakse.

Kui sul on kaks koostisosa, näiteks kaneel ja Kaneel, ning sa soovid, et kõik retseptid näitaksid koostisosana Kaneeli, kontrolli kõigepealt, kummal koostisosal on kirjas omadused – s.t toitained. Kui toitained on kirjas koostisosal kaneel, siis toob kaneeli ümbernimetamine Kaneeliks kaasa koostisosa omaduste kaotsimineku ning need tuleb uuesti laadida.

Sellest saab üle, kui nimetad Kaneeli kaneeliks ning seejärel ühendatud koostisosa kaneel Kaneeliks. Sellisel juhul jääb toitainete info alles.

###### Alternatiiv:

Teine võimalus koostisosa lisada, eemaldada või muuta on valida koostisosa ja seejärel teha selle nimel klõps hiire parema nupuga. See avab kontekstimenüü, kus on ka kirjed Loo, Kustuta ja Nimeta ümber. Kõik need toimivad nii, nagu eespool kirjeldatud.

Veelgi kiiremini võib hakkama saada kiirklahvidega. &Ctrl;C on kiirklahv käsule Loo. Käsu Kustuta kiirklahv on Del. Kui kustutatavat koostisosa kasutab mõni retsept, ilmub vastav hoiatus. Käsu Nimeta ümber kiirklahv on &Ctrl;R.

##### Koostisosade ühikud

Siinkohal kirjeldame, kuidas ja mida ette võtta mõõtühikutega ehk ühikutega, mis käivad konkreetsete koostisosade kohta &krecipes;e komponendis Koostisosad. Üldisemalt räägib ühikutest ja vastavast komponendist osa Ühikud.

Vali komponendis Koostisosad koostisosa. Akna sektsioonis Ühikute nimekiri ilmuvad nähtavale antud koostisosaga seotud mõõtühikud.

Ühikuid saab lisada klõpsuga ühikute nimekirjast paremal asuvale nupule +.

Võtame näiteks ühe vaikimisi programmi poolt pakutava koostisosa õunamahl. Vaikimisi on sellega seotud ühikud g ehk grammid ja mg ehk milligrammid. Kui kasutad aga õunamahla mõnes retseptis, on usutavam, et seda mõõdetakse hoopis klaasiga. Sestap on mõttekas lisada ühikute nimekirja klaas või kl.. Selleks klõpsa ühikute nimekirja kõrval asuvale nupule +. Ilmub aken Ühiku valik, kus saad valida nimekirjast ühiku klaas. Seejärel klõpsa nupule OK ühiku lisamiseks või nupule Loobu akna sulgemiseks ja naasmiseks varasema akna juurde.

Ühikuid saab eemaldada klõpsuga ühikute nimekirjast paremal asuvale nupule -. Nagu kirjeldatud osa Koostisosade kasutamine alalõigus Eemaldamine, ilmub ka siin hoiatus, kui proovid eemaldada ühikut, mis on seotud koostisosaga, mida kasutatakse mõnes andmebaasi retseptis. Hoiatusdialoogis saad valida kas ühiku JA vastava koostisosaga seotud retsepti eemaldamise ning operatsioonist loobumise vahel.

##### Koostisosade omadused

Nagu mainitud, on nende koostisosade korral, mida &krecipes; omalt poolt vaikimisi pakub, omadused ehk toitainete väärtused USDA andmebaasi põhjal juba eelnevalt laaditud.

Kui aga oled lisanud omaduse komponendis Omadused, tuleb seejärel komponendis Koostisosad lisada nimekirja uus omadus ja sellega seotud väärtus.

###### Koostisosade omaduste lisamine

Koostisosa uue omaduse lisamiseks kontrolli kõigepealt, et komponendi Koostisosad aknas ülal paremal asuvas ühikute nimekirjas on valitud sobiv mõõtühik. Kui ühikut seal ei leidu – s.t ühikut, mis määrati omaduse lisamisel (näiteks g), tuleb see lisada nii, nagu kirjeldab osa Koostisosade ühikud.

Eeldusel, et ühikute nimekirjas on sobiv mõõtühik olemas, vali uue omaduse lisamiseks nimekirja Koostisosa omadused vajalik koostisosa nimekirjast Koostisosa ning klõpsa seejärel omaduste nimekirjast paremal asuvale nupule +.

Ilmub aken Omaduse valik, kus saad valida koostisosale lisatava omaduse. Omaduste nimekirja all on rippmenüü, kust tuleb valida omadusega seotud mõõtühik. Klõpsa nupule OK lisamise lõpetamiseks või nupule Loobu selle katkestamiseks ja akna sulgemiseks.

Kui valid lisamise, lisatakse omadus nimekirja Koostisosa omadused. Samas näed, et selle väärtus on 0. Väärtuse pead ise määrama. Selleks tee omadusel topeltklõps ja suurenda väärtust ilmuvas kerimiskastis või sisesta see käsitsi. Väärtus sisestatud, klõpsa kerimiskasti kõrval olevale nupule OK.

Kui koostisosa korral, millele omadus lisati, ei ole näha USDA andmeid, saab neid laadida nii enne kui ka pärast uue omaduse lisamist. Kui USDA andmed lisada pärast uue omaduse lisamist, näidatakse uut omadust siiski endiselt nimekirjas.

Uus omadus tuleb lisada IGALE koostisosale eraldi.

###### Koostisosade omaduste eemaldamine

Omaduse eemaldamiseks nimekirjas Koostisosa omadused vali vajalik omadus ja klõpsa nimekirjast paremal asuvale nupule -. Omadus eemaldatakse otsekohe. Nii eemaldatakse aga omadus AINULT komponendist Koostisosad, kuid see jääb alles komponendi Omadused nimekirja.

##### Koostisosade kaalu kasutamine

Nagu koostisosade omaduste puhul, on nende koostisosade korral, mida &krecipes; vaikimisi pakub, ka koostisosade kaal juba laaditud. Kui aga koostisosade kaal ei ole laaditud või kui sa soovid lisada mõne täiendava kaalu mõnele koostisosale, saad seda mõistagi teha.

###### Koostisosadele kaalu lisamine

Kaali lisamiseks koostisosale tuleb see kõigepealt valida. Seejärel klõpsa nimekirja Koostisosa kaal kõrval asuvale nupule +. Ilmub dialoog, kus saad määrata uue koostisosa kaalu üksikasjad.

Sisesta esmalt tekstikasti pealdise Kaal kõrval koostisosa soovitud kaal. On sul veel meeles õuntetabel osas Toitainete teave? Selle tabeli abil selgus, et 1 keskmine õun kaalub 151,3 grammi. Niisiis tuleks tekstikasti Kaal kirjutada 151,3.

Seejärel tuleb rippmenüüst valida kaalu mõõtühik. Õunte korral oleks vajalik valida gramm. Et omadusi ehk toitaine väätusi määratakse tavaliselt just grammides, on üsna mõttekas valida mõõtühikuks grammid.

Tekstikasti pealdise Koguse kohta kõrval saab sisestada koguse, mille kohta kaal käib. Õunanäite puhul võiks see olla näiteks 1. Seejärel tuleb tekstikasti kõrval asuvast rippmenüüst valida mõõtühik, meie näite korral keskmine.

Mõõtühiku või mis tahes väärtuse kiireks leidmiseks rippmenüüst vajuta klahvi, mis vastab valitava elemendi esimesele tähele. Mõõtühiku keskmine korral on selleks klahv K, mida tuleb vajutada seni, kuni ilmub keskmine. Klahvi K korduval vajutamisel keritakse läbi kõik k-tähega algavad valikud.

Lõpuks tuleb rippmenüüst, kus vaikimisi seisab -Valmistamiseta-, valida antud koostisosaga seotud valmistusviis. Meie näites ei ole seda vaja, sest meil on ju tegemist õuntega.

Koostisosa kaalu lisamiseks klõpsa nupule OK või nupule Loobu lisamisest loobumiseks ja dialoogi sulgemiseks.

###### Koostisosa kaalu eemaldamine

Iseenesest ei ole koostisosa kaalu eemaldamiseks mingit mõistlikku põhjust. Kui midagi on vaja muuta, saab muuta kaalu kõiki osi. Täpsemalt kõneleb sellest osa Koostisosa kaalu muutmine.

Kui aga mingil põhjusel siiski soovid kaalu eemaldada, saab seda ka teha. Kui valid vajaliku koostisosa, klõpsa kaalul, mida soovid eemaldada. Seejärel klõpsa nupule -, mis asub nimekirjast Koostisosade kaalud paremal. Ilmub hoiatus: Retseptid võivad vajada seda infot toitainete analüüsiks. Kas tõesti see kirje kustutada? Klõpsa Jätka, kui soovid koostisosa kaalu kustutada, või Loobu, mille korral kaalu ei kustutata ja hoiatusdialoog suletakse.

Kirje Rohkem ei küsita kõrval seisab märkekast.

Kastikese märkimisel ei näidata enam hoiatust, kui tahad koostisosa kaalu eemaldada. See eemaldatakse otsekohe ning nagu hoiatus muidu ütleb, võib see mõjutada sinu retsepti(de) toitainete analüüsimist. Pane tähele oma retseptide olekuindikaatorit (LED). Kui see on mõne retsepti puhul muutunud, võib põhjuseks olla just koostisosa kaalu eemaldamine.

###### Koostisosa kaalu muutmine

Kõiki koostisosade kaalu osi nimekirjas Koostisosade kaalud saab muuta topeltklõpsuga osal, mida soovid muuta, nimelt —

- Kui teha topeltklõps pealdise Kaal all, ilmub dialoog. Pealdise Kaal all näidatakse olemasolevat kaalu tekstikastis, kuid soovi korral võid selle kustutada ja sisestada uue väärtuse. Tekstikasti Kaal kõrval on rippmenüü, mis näitab kehtivat mõõtühikut. Seda saab samuti muuta, kui valida rippmenüüst muu väärtus. Klõpsuga nupule OK saab muutmise lõpule viia, klõpsuga nupule Loobu aga dialoogi sulgeda ilma muudatusi tegemata.

- Kui teha topeltklõps pealdise Koguse kohta all, ilmub samuti dialoog. Pealdise Koguse kohta all näidatakse kehtivat kogust tekstikastis, kuid soovid korral võid selle kustutada ja sisestada uue väärtuse. Tekstikasti Kogus kõrval on rippmenüü ühiku valimiseks, mis kehtib parajasti valitud koguse kohta. Seda saab samuti muuta, kui valida rippmenüüst muu väärtus. Ühiku rippmenüü kõrval on teine rippmenüü, kus saab valida valmistusviisi. Ka seal näidatakse kehtivat seadistust, kui antud koostisosa kaalu puhul on see valitud. Klõpsuga nupule OK saab muutmise lõpule viia, klõpsuga nupule Loobu aga dialoogi sulgeda ilma muudatusi tegemata.

#### Omadused

Komponendis Omadused saab toitaineid globaalselt lisada ja eemaldada. Komoponendi avamiseks klõpsa &krecipes;e peaakna vasakus paneelis nupule Andmed ja seejärel nupule Omadused.

Nagu muude &krecipes;e komponentide korral, on ka nüüd komponendi nimetus näha akna paremas paneelis ülal. Selle all on veerus Omaduse näha toitainete nimekiri. Veerus Ühikud on aga näha toitainetega seotud mõõtühikud.

See on &krecipes;e omaduste komponendi pilt. Pilt

Omadused

Üks veeru Omadus toitaineid on näiteks raud. Kui retsepti koostisosa sisaldab antud toitainet, näidatakse raua kogust koostisosas milligrammides (mg).

##### Omaduste lisamine

&krecipes; pakub vaikimisi tervet rida toitaineid. Vaikimisi näidatakse retseptides kõiki saadaolevaid toitaineid, kui oled nii määranud. Kuid pildil on näha, et selles dialoogis saab valida, milliseid toitaineid lasta kuvada ja milliseid mitte. See on hea võimalus näiteks konkreetse toitaine dieedi koostamisel.

ehkki toitainete nimekiri on vaikimisi niigi suhteliselt pikk, saab sinna ka uusi lisada, kui midagi peaks puudu olema. Puuduva toitaine lisamiseks klõpsa &krecipes;ee aknas paremal ülal asuvale nupule Loo... Ilmub aken Uus omadus. Kirjuta selles tekstikasti Omaduse nimi `toitaine nimetus` ning tekstikasti Ühikud toitainega seotud `mõõtühik`. Klõpsa nupule OK lisamise lõpetamiseks või nupule Loobu akna sulgemiseks ilma midagi lisamata ja naasmiseks endise akna juurde.

Toitaine ehk omaduse lisamine koosneb kahest sammust. Kõigepealt tuleb toitaine ja selle seotud ühik lisada komponendis Omadused, mida äsja kirjeldasime. Kuid toitaine tegelik väärtus – s.t raua sisaldus milligrammides konkreetses koostisosas, tuleb lisada komponendis Koostisosad. Sealjuures tuleb see lisada IGA koostisosa jaoks eraldi. Täpsemalt räägib sellest osa Koostisosade omadused.

##### Omaduste kustutamine

Toitaine eemaldamiseks nimekirjast klõpsa nupule Kustuta, mille leiad nupu Loo... alt (viimast saab kasutada uue toitaine lisamiseks).

Ilmub hoiatus küsimusega Kas tõesti see omadus kustutada? Klõpsa Jätka toitaine eemaldamiseks või Loobu toimingu katkestamiseks ja hoiatuskasti sulgemiseks.

###### Teine viis:

Teine võimalus toitainet lisada, eemaldada või muuta on valida toitaine ja seejärel teha selle nimel klõps hiire parempoolse nupuga. See avab kontekstimenüü, kus on ka kirjed Loo, Kustuta ja Nimeta ümber.

Veelgi kiiremini võib hakkama saada kiirklahvidega. &Ctrl;C on kiirklahv käsule Loo. Käsu Kustuta kiirklahv on Del – selle valimisel ilmub hoiatus Kas tõesti see omadus kustutada? ning toimida tuleb nii, nagu eespool kirjeldatud. Käsu Nimeta ümber kiirklahv on &Ctrl;R.

#### Ühikud

Komponent Ühikud ei võimalda mitte ainult lisada ja eemaldada mõõtühikuid, mida &krecipes; kasutab, vaid ka määrata kindlaks erinevate mõõtühikute vastavused!

Komponendi Ühikud avamiseks klõpsa &krecipes;e peaaknas nupule Andmed ja seejärel nupule Ühikud.

Nagu muude &krecipes;e komponentide puhul, on ka komponendi Ühikud aken näha &krecipes;e paremas paneelis ning selle ülaosas seisab komponendi nimi. Komponendil on kolm kaarti – üks on mõeldud mõõtühikute nimekirja näitamiseks ja nende haldamiseks, kaks erinevate mõõtühikute vastavuste määramiseks.

Üks teisendustabel on massiühikute, näiteks grammide ja naelte teisendamiseks. Teine tabel on mahuühikute, näiteks milliliitrite ja tasside teisendamiseks. Lisaks koostisosade kaalule määravad just need teisendustabelid kindlaks sinu retseptide toitaineväärtuse. Koostisosade kaalust kõneleb lähemalt osa Koostisosade kaalu kasutamine. Teisendamisest kõneleb lähemalt allpool olev osaTeisendustabelite täiendamine asukohas sees.

Kaardil Ühikud on näha kõigi mõõtühikute nimekiri. Sellesse kuuluvad nii rakenduse enda poolt pakutavad mõõtühikud kui ka ühikud, mida oled ise lisanud kas uue retsepti sisestamise ajal või komponendis Ühikud.

See on &krecipes;e komponendi Ühikud kaardi Ühikud pilt. Pilt

Ühikud – ühikute nimekiri

Kindlasti märkad, et igal ühikul on ka ainsuse ja mitmuse vorm (kui need on muidugi antud ühiku korral võimalikud). Lisaks saab määrata nii ainsuse kui ka mitmuse vormi lühendi. Samuti saab määrata ühiku tüübi.

##### Mõõtühiku lisamine

Mõõtühiku lisamiseks klõpsa ühikute nimekirjast paremal asuvale nupule Loo... Ilmub dialoog Uus ühik, kus saab määrata uue ühiku nime. Pealdise Uus ühik all on tekstikastid, kuhu saab sisestada `ühiku ainsuse vormi` ja `ühiku mitmuse vormi`. Nende kõrval on veel kaks tekstikasti, kuhu saab `sisestada lühendi` nii ühiku ainsuse kui ka mitmuse vormile. Et tihtipeale on mõlemad lühendid ühesugused, täidetakse mitmuse lühendi kast automaatselt, kui oled sisestanud ainsuse lühendi. Erandjuhtudel, kui mitmuse lühend peaks olema teistsugune, saab seda mõistagi hõlpsasti muuta.

Lõpuks saab valida ühiku tüübi rippmenüüst pealdise Tüüp kõrval. Valikud on järgmised —

- Muu – see on vaikevalik ja seda vaikimisi rippmenüüs kuvataksegi

  Seda tüüpi kasutatakse kõigi ühikute puhul, mis pole massi_ ega mahuühikud.

- Kaal – ühikute jaoks, millega on seotud kaal, näiteks grammid või naelad

- Maht – ühikute jaoks, millega on seotud maht, näiteks tass või liiter

Kui kõik on paika pandud, klõpsa nupule OK selle lisamiseks või nupule Loobu toimingust loobumiseks ja akna sulgemiseks. Allpool on toodud näide, milline näeb välja lõpetatud dialoog Uus ühik.

##### Mõõtühiku eemaldamine

Mõõtühiku eemaldamiseks ühikute nimekirjast vali ühik, mida soovid eemaldada. Seejärel klõpsa nupule Kustuta, mis asub nimekirjast paremal nupu Loo... all (viimasega saab mõõtühikuid lisada). Rakendus kulutab mõne hetke andmebaasi läbiotsimiseks, et veenduda, et ükski retsept antud mõõtühikut ei kasuta, ning siis mõõtühik kustutataksegi.

Kui mõni retsept peaks eemaldatavat mõõtühikut kasutama, ilmub hoiatus: Eemaldada tuleb ka järgmised elemendid, sest sa valisid eemaldamiseks elemendi, mida need praegu kasutavad. Selle all on pealdise Retsept järel näha retseptid, mis kasutavad antud ühikut. Pealdise Koostisosade kaal all on näha koostisosad, mis kasutavad antud ühikut sektsioonis Koostisosade kaal. Klõpsuga nupule OK saad eemaldada nii mõõtühiku KUI KA kõik retseptid/koostisosad, mis kasutavad seda ühikut, klõpsuga nupule Loobu aga toimingu katkestada ja akna sulgeda.

##### Teisendustabeli täiendamine

Vastavused saab määrata vastavalt kaartidel Massiteisendused massiühikute ja Mahuteisendused mahuühikute korral arvutustabelile sarnanevas tabelis. Selle iga rida kannab teatud ühiku nime, samuti iga veerg. Tabeli lahtrites saab aga määrata vastavused. Üks-ühele vastavused on vaikimisi ette antud.

See on &krecipes;e komponendi Ühikud kaardi massiühikute teisendused pilt. Pilt

Ühikud – massiühikute teisendused

See on &krecipes;e komponendi Ühikud kaardi mahuühikute teisendused pilt. Pilt

Ühikud – mahuühikute teisendused

Mõlemat teisendustabelit täiendatakse ühtmoodi. Võtame näiteks Mahuteisenduste tabeli vasakus servas mõõtühiku tass. Keri akna allservas oleva rõhtsa kerimisribaga akent, kuni näed üleval ühikut vedelikuunts. Tee klõps lahtril, mis jääb kirjete tass ja vedelikuunts ristumiskohta. Selles tuleb nüüd määrata väärtuseks 8 ehk just nii palju vedelikuuntse mahub ühte tassi. Õigesse lahtrisse liikumiseks saab kasutada ka nooleklahve.

Suuremate arvude korral annab &krecipes; neile automaatselt tuhandete eraldajaga vormingu. Nii tuleb näiteks 1 naela milligrammivaste sisestamiseks tabelis Kaaluteisendused kirjutada vastavasse lahtrisse 454000. Kui lahtrist lahkud, kuvab &krecipes; arvu kujul 454 000.

Kui &krecipes; on vastavuse teatavaks võtnud, võib rakendus automaatselt välja arvutada muud sõltuvused. Kui näiteks oled rakendusele teada andnud, et ühes tassis on 8 vedelikuuntsi, oskab &krecipes; automaatselt järeldada, et 1 vedelikuunts võrdub 0,125 (ehk 1/8) tassiga.

###### Mõõtühikute teisendaja kasutamine

Mõõtühikute teisendaja saab avada &krecipes;e menüüst Tööriistad kirjega Mõõtühikute teisendaja. Selle saab avada ka kiirklahviga &Ctrl; M.

Mõõtühikute teisendaja on tihedalt seotud koostisosade kaalu ja/või teisendustabelite komponentidega. Kui teisendustabelid pole täielikud või on ühikutüüp komponendi Ühikud kaardil Ühikud määramata, ei saa ka mõõtühikute teisendaja oma tööd korralikult teha. Teisendaja ei saa oma tööd teha ka siis, kui komponendis Koostisosad on koostisosade kaalud puudulikud.

See on mõõtühikute teisendaja pilt. Pilt

Mõõtühikute teisendaja.

Nagu pildil näha, on mõõtühikute teisendaja käivitumisel pealdise Teisenda kõrval tekstikast, kuhu saab sisestada `teisendatava koguse`. Tekstikasti kõrval asub rippmenüü, kus saab valida teisendatava kogusega seotud mõõtühiku.

Teisendatava koguse ja ühiku all on kaks rippmenüüd, mida võib samuti kasutada. Esimeses seisab kiri --Koostisosa (pole kohustuslik)-- ning sellega saab valida koostososa. Teises seisab kiri -Valmistamiseta- ja selles saab soovi korral valida valmistusviisi. Nende kahe rippmenüü puhul aga tuleb mängu koostisosa kaal. Oletame näiteks, et ühes sinu retseptis on ette nähtud 8 tassi õunu ja sa tahad teada, mitu kilogrammi õunu pead ostma. Siin ongi abiks mõõtühikute teisendaja!

Pealdise -> kõrval on rippmenüü, kus saab valida, millisesse mõõtühikusse teisendada. Selle menüüü all, pealdise Tulemus kõrval kuvatakse tulemust. Loomulikult tuleb enne tulemuse nägemist klõpsata nupule Teisenda.

Mõõtühikute teisendaja aknas on veel kaks nuppu – Sulge sulgeb akna teisendust tegemata või kui oled selle juba ära teinud ja tulemust näinud, siis sulgeb lihtsalt akna, ning Abi avab &krecipes;e käsiraamatu käesoleva osaga.

Nagu juba märgitud, ei ole koostisosa ja valmistusviisi rippmenüü kasutamine kohustuslik. Mõõtühikute teisendajat saab kasutada ka puhtalt koguste teisendamiseks. Näiteks võivad retseptis esineda inglise mõõtühikud, sina aga soovid kasutada meetersüsteemi ühikuid. Mõõtühikute teisendaja oskab teatud määral ka korrutada ja jagada, näiteks leida, mitu milliliitrit on 4 vedelikuntsis. See on igati väärt tööriist!

#### Valmistusviisid

Komponendi Valmistusviisid avamiseks klõpsa nupule Andmed ja seejärel nupule Valmistusviisid. &krecipes;e akna parempoolses osas on pealdise Valmistusviis all näha valmistusviiside nimekiri. Pane tähele, et komponendi ülaservas paikneb selle nimetus.

See on &krecipes;e komponendi Valmistusviisid pilt. Pilt

Valmistusviis

Valmistusviiside nimekirjas on nii need meetodid, mida pakub rakendus, kui ka need, mis lisatakse automaatselt ajal, mil täidad uue retsepti lisamisel välja Valmistusviis. Viimasest räägib täpsemalt osa Uue retsepti lisamine.

##### Uue valmistusviisi lisamine

Uue valmistusviisi lisamiseks klõpsa akna ülemises paremas osas asuvale nupule Loo... Ilmub dialoog, kus saad tekstikasti Uus valmistusviis kirjutada uue valmistusviisi.

Kirjuta tekstikasti `uue valmistusviisi nimetus`, näiteks Kergelt klopitud. Klõpsa nupule OK selle lisamiseks või nupule Loobu toimingu katkestamiseks ja naasmiseks valmistusviiside nimekirja juurde.

##### Valmistusviisi kustutamine

Valmistusviisi eemaldamiseks vali kõigepealt nimekirjast valmistusviis, mida soovid eemaldada. Seejärel klõpsa nupule Kustuta, mille leiad akna ülemisest parempoolsest osast nupu Loo... all.

Kui antud valmistusviis peaks olema kasutusel mõnes retseptis, ilmub hoiatus teatega Eemaldada tuleb ka järgmised elemendid, sest sa valisid eemaldamiseks elemendi, mida need praegu kasutavad. Selle all on näha retseptid, mis kasutavad antud valmistusviisi. Klõpsuga nupule OK saad valmistusviisi eemaldada – AGA PEA MEELES: nii ei kustuta sa mitte ainult valmistusviisi, vaid ka retseptid, milles antud valmistamisviisi kasutati! Klõpsuga nupule Loobu saad valmistusviisi kustutamisest loobuda.

Kui valitud valmistusviis pole kasutusel üheski retseptis, kustutatakse see otsekohe.

##### Valmistusviisi muutmine

Valmistusviisi saab muuta lihtsalt vajaliku meeotodi nimel topeltklõpsu tehes.

Kui soovid näiteks meetodile kergelt klopitud anda nimeks Kergelt klopitud, tee nimekirjas valmistusviisil topeltklõps. Viisi nime ümber ilmub kast, nimi tõstetakse esile ja nähtavale tuleb tekstikursor. Suunanooltega ← ja → saad liigutada kursori vajalikku kohta, et näiteks kirjutada sõnas kergelt väikese k asemele suur K. Muutmise lõpetamiseks vajuta klahvi Enter.

#### Kategooriad

Komponendi Kategooriad valimisel näidatakse pealdise Kategooria all kõigi olemasolevate kategooriate nimekirja. Alamkategooriatega kategooriate nime juures seisab +-märk, mis osutab võimalusele kategooria avada. Kui kategooria on avatud, on selle nime juures näha --märk ning alamkategooriate nimekiri.

See on &krecipes;e komponendi Kategooriad pilt. Pilt

Kategooriad

##### Uue kategooria lisamine

Uue kategooria lisamiseks klõpsa nupule Loo...

Ilmub aken, kus saab tekstikasti Uus kategooria kirjutada uue kategooria nime. Kui soovid luua alamkategooria, võid valida rippmenüüst Kuulub kategooriasse vajaliku kategooria. Vaikevalik alamkategooria jaoks on **PUUDUB**.

Kui oled uue kategooria nime tekstikasti kirjutanud, klõpsa nupule OK kategooria loomiseks ja naasmiseks kategooriate nimekirja juurde. Uus kategooria on nüüd nimekirjas näha.

Uue kategooria lisamisest loobumiseks ja dialoogi sulgemiseks klõpsa nupule Loobu.

##### Kategooria eemaldamine

Kategooria eemaldamiseks vali see kategooriate nimeirjast ja klõpsa nupule Kustuta.

Ilmub dialoog küsimusega Kas tõesti see kategooria ja kõik selle alamkategooriad kustutada?. Klõpsa nupule Jätka kategooria eemaldamiseks või nupule Loobu toimingu katkestamiseks.

Kontrolli enne kategooria eemaldamist kindlasti, et selles EI OLEKS ühtki retsepti! Hoolimata hoiatavast küsimusest Kas tõesti see kategooria ja kõik selle alamkategooriad kustutada? tähendab selle järel nupule Jätka klõpsamine, et kategooria kustutatakse, sisaldab see siis retsepte või mitte!

#### Autorid

Komponendis Autorid saab hallata retseptide autoreid.

Ka selles komponendis on komponendi nimetus näha ülal, akna põhiosa aga moodustab autorite nimekiri.

##### Autori lisamine

Autori lisamiseks klõpsa akna paremas servas asuvale nupule Loo...

Ilmub aken, kus tuleb uue autori nimi kirjutada tekstikasti Uus autor.

See on &krecipes;e komponendi Autorid pilt, millel näidatakse ka uue autori lisamist. Pilt

Autorid – autori lisamine

Kui nimi kirjas, klõpsa nupule OK selle lisamiseks või nupule Loobu toimingust loobumiseks ja akna sulgemiseks.

##### Autori eemaldamine

Autori eemaldamiseks nimekirjast vali nimekirjas vajalik autor ja klõpsa akna paremas servas asuvale nupule Kustuta.

Kui antud autori nimi peaks esinema mõnes retseptis, ilmub hoiatus teatega Eemaldada tuleb ka järgmised elemendid, sest sa valisid eemaldamiseks elemendi, mida need praegu kasutavad. Pealdise Retseptidall on näha retseptid, milles esineb antud autori nimi. Klõpsuga nupule Jätka saad autori eemaldada, klõpsuga nupule Loobu kustutamisest loobuda.

## &krecipes;e seadistamine

&krecipes; on igati seadistatav ning võimaldab muuta palju enamaid asju kui need, mida tutvustati osas Lehekülje seadistus.

### Kiirklahvide loomine

Kiirklahvide seadistamiseks vali &krecipes;e menüüst Seadistused kirje Kiirklahvide seadistamine... Ilmub dialoog Kiirklahvide seadistamine – &krecipes;.

Kirjuta tekstikasti Otsing selle toimingu nimi, millele soovid kiirklahvi luua. Veerus Tegevus valitakse seejärel nimekirjast just see kirje, mille nime kasti sisestasid. Mida rohkem tähti kirjutad, seda täpsem otsing on. Kui sobib täpselt üks kirje, on see esile tõstetud. Kui sobivusi peaks rohkem olema, tõstetakse esile esimene sobiv kirje.

Siinsel pildil on näiteks näha, et otsingumõistele Impordi vastab kaks toimingut. Seepärast on esile tõstetud Impordi andmebaasist..., kuigi see ei pruugi olla toiming, mida sul parajasti vaja läheb. Kui aga kirjutad otsingukasti Impordi failist, tõstetaksegi esile vaid toiming Impordi failist...

Klõpsuga tekstikasti Otsing kõrval asuvale ikoonile saab kasti tekstist puhastada.

Kui soovid, võid aga kasti kasutamise asemel toimingute nimekirja läbi kerida, kuni leiad sealt selle, millele soovid kiirklahvi omistada.

See on dialoogi Kiirklahvide seadistamine – &krecipes; avadialoogi pilt. Pilt

Kiirklahvide seadistamine – &krecipes;e avadialoog

Kiirklahvi loomiseks vali kõigepealt toiming, millele soovid kiirklahvi omistada.

Kui toimingule pole kiirklahvi omistatud, on vaikimisi valitud raadionupp Puudub. Kui kiirklahv on omistatud, on valitud raadionupp Vaikeväärtus, nagu näha ka siinsel pildil.

Kiirklahvi loomiseks toimingule, millele ei ole kiirklahvi omistatud, või olemasoleva kiirklahvi muutmiseks, märgi raadionupp Kohandatud.

Raadionuppu Kohandatud märkides avatakse aken, kus saab määrata toimingule kiirklahvi.

See on &krecipes;e kiirklahvi omistamise dialoogi pilt. Pilt

Kiirklahvide seadistamine – lihtne seadistus

Kui kiirklahv on juba olemas, on tekstikastis selle kirje, nagu näha ka siinsel pildil. Selle puhastamiseks ja uue sisestamiseks klõpsa kastist vasakul asuvale ikoonile .

Kui kiirklahvi pole, vii kursor tekstikasti ja sisesta oma klahvikombinatsioon. Näiteks klahvikombinatsiooni &Ctrl;I sisestamiseks hoia all klahvi &Ctrl; ja vajuta samal ajal klahvi I. Klahvikombinatsiooni sisestamise järel suletakse aken ning ilmub taas dialoog Kiirklahvide seadistamine – &krecipes;. Kiirklahv on näha kiirklahvinupul, mis asub raadionupu Kohandatud kõrval.

Klõpsuga nupule OK saab rakendada tehtud muudatuse, kui näiteks eemaldasid senise kiirklahvi ega taha määrata uut, ning naasta dialoogi Kiirklahvide seadistamine – &krecipes; juurde. Klõpsuga nupule Loobu katkestatakse kiirklahvi omistamise operatsioon ning naastakse seadistamisdialoogi.

Klõpsuga nupule Täpsemalt>> avatakse kiirklahvi omistamise dialoogis veel mõned valikud, mida näeb alloleval pildil.

See on &krecipes;e kiirklahvide seadistamise täpsemate valikute dialoogi pilt. Pilt

Kiirklahvide seadistamine – täpsemad valikud

Täpsemate valikute dialoogis saab kiirklahve omistada samamoodi, nagu eespool kirjeldatud. Kuid siin on võimalik määrata ka alternatiivne kiirklahv.

Nupud OK ja Loobu toimivad samamoodi, nagu eespool kirjeldatud. Klõps nupule Täpsemalt<< sulgeb täpsemad valikud ning jätab alles lihtsa kiirklahvi omistamise dialoogi.

Tekstikasti Alternatiivne kiirklahv all asub lisaks märkekast Multiklahv. Selle märkimine võimaldab üht väga vahvat asja, mida nüüd kirjeldamegi.

1. Vali dialoogis Kiirklahvide seadistamine – &krecipes; toiming, millele soovid kiirklahvi omistada. Võtame siinses näites selleks KDE info.

2. Vali raadionupp Kohandatud.

3. Klõpsa kiirklahvi omistamise dialoogis nupule Täpsemalt>> (kui dialoog ei sisalda juba täpsemaid valikuid).

4. Märgi ära kast Multiklahv.

5. Kirjuta A,A, vajutades selleks kaks korda klahvi A – see põhjustab A,A ilmumise kiirklahvi kasti.

6. Klõpsa nupule OK. Naased nüüd dialoogi Kiirklahvide seadistamine – &krecipes;.

7. Vali mõni muu toiming, näiteks Krecipese info.

8. Märgi taas ära kastike Multiklahv.

9. Määra kiirklahviks A,B, vajutades selleks kõigepealt klahvi A ja siis klahvi B – see põhjustab A,B ilmumise kiirklahvi kasti.

10. Klõpsa nupule OK.

11. Klõpsa dialoogis Kiirklahvide seadistamine – &krecipes; nupule OK, misjärel dialoog suletakse.

Nüüd siis lõbu algabki! Vaata, et kursor ei asuks kuskil tekstis, näiteks tekstikastis või retsepti muutmise sisestusalal, ning vajuta klahvi A. Ekraani ülemises vasakus osas ilmub seejärel nähtavale selline väike menüü —

Nüüd võid vajutada klahvi A või B või ka liikuda vajalikule kirjele nooleklahvidega ning seejärel vajutada klahvi Enter.

Me kasutasime oma näites kirjeid KDE info ja Krecipese info, kuid samamoodi võib multiklahve omistada mis tahes tegevustele. Nii võid näiteks kasutada multiklahvi importimiskäskudel, määrates käsule Impordi andmebaasist kiirklahviks I,A ja käsule Impordi failist I,F. Kui nüüd vajutad klahvi I, avatakse importimisvalikute menüü. Pane tähele, et iseenesest on käsule Impordi failist juba vaikimisi kiirklahv omistatud. Kuid &krecipes; on nii seadistatav, et sa võid seda omatahtsi muuta.

Kui vaadata nüüd uuesti dialoogi Kiirklahvide seadistamine – &krecipes;, siis on seal raadinuppude all kirje Vaikeklahv, mille järel on näidatud ära valitud toimingu kiirklahv (kui see on olemas).

Kirjest Vaikeklahv allpool paiknevad järgmised nupud —

- Vaikeväärtused – sellele klõpsates taastatakse kõigi kiirklahvide vaikeväärtused.

- OK – sellele klõpsates rakendatakse kõik tehtud muudatused ja suletakse dialoog Kiirklahvide seadistamine – &krecipes;.

- Loobu – selle klõpsates loobutakse kõigist tehtud muudatustest ja suletakse dialoog Kiirklahvide seadistamine – &krecipes;.

### Tööriistariba kohandamine

Tööriistariba seadistamiseks vali &krecipes;e menüüst Seadistused kirje Tööriistaribade seadistamine... Ilmub dialoog Tööriistaribade seadistamine – &krecipes;.

See on &krecipes;e tööriistaribade seadistamise dialoogi pilt. Pilt

&krecipes;e seadistamine – tööriistaribade seadistamine

Nagu pildil näha, on tööriistaribale lisatavad tegevused näha vasakul kastis Võimalikud tegevused. Paremal, kastis Valitud tegevused, on näha need tegevused, mille ikoonid on juba tööriistaribal olemas – pane tähele, et sinu tööriistariba võib erineda sellest, mida näitab siinne pilt.

Kahe nimekirja vahel on neli noolt, mis lubavad tegevusi ühest nimekirjast teise liigutada ning muuta nende järjekorda nimekirja sees. Ükspuha kumbas nimekirjas mõne elemendi valimisel on nooleklahvid, mida saab kasutada, värvilised, need aga, mida parajasti kasutada ei saa, hallid. Kirjeid saab liigutada vastavale nooleikoonile klõpsates.

Valitud kirje juures näidatavat ikooni saab muuta klõpsuga nupule Muuda ikooni... See avab dialoogi, kust saad valida meelepärase ikooni. Kui oled selle leidnud, klõpsa dialoogi allservas asuvale nupule OK, millega dialoog suletakse ja sinu valitud ikoon lisatakse tööriistaribale.

Tehtud muudatuste rakendamiseks tuleb klõpsata dialoogi Tööriistaribade seadistamine – &krecipes; allservas asuvale nupule Rakenda. Sellisel juhul jääb dialoog veel avatuks ning sa võid soovi korral muutmist jätkata. Kui soovid muudatused rakendada ja dialoogi sulgeda, klõpsa nupule OK. Klõpsuga nupule Loobu jäetakse arvesse võtmata muudatused, mida oled teinud pärast viimast klõpsu nupule Rakenda.

### &krecipes;e seadistamine

Kui valid &krecipes;e menüüst Seadistused kirje Krecipese seadistamine, avatakse dialoog Krecipese seadistused - Krecipes. Selles aknas saab kolme nupu vahendusel seadistada &krecipes;e erinevaid aspekte.

#### Serveri seadistused

Esimene asi, mida saab seadistada, on andmebaasi serveri valikud. Siinsel pildil on valitud SQLite'i andmebaas, kuid kui ka valida MySQL või PostgreSQL, on dialoog põhimõtteliselt samasugune, erineb ainult vastava andmebaasi nimetus. Tekstikastis Andmebaasi fail on kirjas andmebaasifaili täielik asukoht.

See on &krecipes;e serveri seadistuste dialoogi pilt. Pilt

&krecipes;e seadistamine – serveri seadistused

Kui soovid valida mõne muu andmebaasifaili, klõpsa failiikoonile. Ilmub dialoog, kus saad otsida üles vajaliku faili. Muudatust näeb seejärel ka tekstikastis Andmebaasi fail.

Teine seadistav asi kaardil Serveri seadistused on Varundamine. Et varundamine korralikult toimiks, peab olema teada andmebaasi asukoht. Seepärast ongi pealdise sqlite3 asukoht kõrval tekstikast, mis näitab anembaasiprogrammi nime. Teksti kastis saab muuta kas otse või klõpsates failiikoonile, mis avab dialoogi, kus saab üles otsida andmebaasiprogrammi käivitatava faili asukoha.

See on mõttekas juhul, kui andmebaasiprogramm on paigaldatud vaikimisi asukohast erinevasse kohta. Pane tähele ka seda, et siinsel pildil on andmebaasiprogrammiks sqlite3. MySQL-i või PostgreSQL-i korral näidatakse muidugi vastavalt neid andmebaaseprogramme.

See valik on mõeldud andmebaasifaili asukoha määramiseks. Täpsemalt kõneleb andmebaasi varundamisest osa &krecipes;e andmebaasi varundamine.

Serveri seadistuste kaardil on ka märkekast Nõustaja käivitatakse uuesti ka järgmisel korral. Selle märkimisel saab uuesti laadida retseptide andmebaasi ja USDA andmed, mis on vaikimisi &krecipes;ega kaasas.

Serveri seadistuste dialoogi allosas paiknevad nupud on ühised kõigile seadistusdialoogi kaartidele ning need on järgmised —

- OK – rakendatakse kõik tehtud muudatused ja suletakse dialoog Krecipese seadistused - Krecipes

- Loobu – loobutakse kõigist muudatustest (kui neid on) ja suletakse dialoog Krecipese seadistused - Krecipes

- Abi avab &krecipes;e käsiraamatu vastava osaga

#### Vorminduse kohandamine

Nagu dialoogi Krecipese seadistused - Krecipes kaarti Serveri seadistused, saab ka kaarti Vormindus avada, kui valida &krecipes;e menüüst Seadistused kirje &krecipes;e seadistamine... ning ilmuva dialoogi vasakpoolsest osast Vormindus.

See on &krecipes;e vorminduse kohandamise dialoogi pilt. Pilt

&krecipes;e seadistamine – vorminduse kohandamine

Selles dialoogis saab muuta kolme vormindusega seotud valikut —

1. Arvuvorming – vastava raadionupuga saab valida kas võimaluse Murd või Kümmendmurd ning retseptides näidatavad mõõtühikud vormindataksegi vastavalt sinu langetatud valikule.

2. Koostisosa vormindus – siin saab määrata, kuidas näidatakse retseptides koostisosasid.

   Nagu pildilgi näha, on iga koostisosa elemendiga seotud teatud muutuja: %n nime jaoks, %p valmistusviisi, %a koguse ja %u ühiku jaoks. Nende näitamise järjekorda näeb tekstikastis Koostisosa vormindus, kus seda saab ka muuta.

3. Lühendite kasutamine – selle saab sisse lülitada vastavat märkekasti tähistades.

   Kui ühikute korral on määratud lühendid, siis kastikese Lühendite kasutamine märkimisel kuvatakse mõõtühikuid lühendatud kujul retsepti vaatamisel või trükkimisel ning ostunimekirja trükitavas versioonis.

   Kui Lühendite kasutamine on sisse lülitatud ja koostisosade vorminduseks on määratud %a %u %n%p, nagu meie pildil, siis kuvatakse koostisosa järgmiselt —

   2½ naela koorejuustu; sulatatud

#### Importimise/eksportimise valikud

See on &krecipes;e importimise/eksportimise seadistuste dialoogi pilt. Pilt

&krecipes;e seadistamine – importimise/eksportimise valikud

Dialoogi Krecipese seadistused - Krecipes kaardi Import/eksport saab avada, kui valida &krecipes;e menüüst Seadistused kirje &krecipes;e seadistamine... ning ilmuva dialoogi vasakust servast Import/eksport.

Dialoogis on pealdise Import all kaks valikut —

Esimene valik on Sama nimega retseptid kirjutatakse üle ja selle saab sisse lülitada vastavat märkekasti tähistades. See võib olla üsna mõttekas, kui soovid uuesti importida juba laaditud andmebaasi.

Kui sa otsustad, et EI TAHA olemasolevaid retsepte üle kirjutada ja sul on näiteks retseptide nimekirjas retsept Šokolaadi-juustukook, siis juhul, kui impordid veel mõne šokolaadi-juustukoogi retsepti, näeb su retseptide nimekiri välja järgmiselt —

Šokolaadi-juustukook

Šokolaadi-juustukook (2)

Teine valik on Küsitakse, millised retseptid importida ning ka selle saab sisse lülitada vastavat kastikest märkides. Kui see ei ole sisse lülitatud, imporditakse retseptid ilma mingeid küsimusi esitamata. Pilti selle kohta, mis juhtub siis, kui see valik sisse lülitada, näeb osas Retseptide import ja eksport.

##### Kopeerimine lõikepuhvrisse

Pealdise Eksport all paikneb rippmenüü, kus saab valida soovitud lõikepuhvrisse kopeerimise vormingu.

Põhimõtteliselt tähendab kopeerimine lõikepuhvrisse retsepti eksportimist. Erinevus seisab ekspordi tulemuses. Tavaline eksport loob faili (täpsemalt kõneleb sellest osa Retseptide eksport teistesse vormingutesse). Kopeerimisel lõikepuhvrisse luuakse retsepti koopia määratud vromingus ning saadetakse see lõikepuhvrisse. See annab võimaluse asetada koopia näiteks otse e-kirja.

Kopeerimine lõikepuhvrisse pakub järgmisi valikuid —

- Klaartekst (*.txt) – selles vormingus lõikepuhvrisse kopeerides on tulemuseks retsepti klaartekstis koopia.

- Krecipes (*.kreml) )– selles vormingus lõikepuhvrisse kopeerides säilitab tulemus kõik vormindamisega seotud märkekeelesildid, mida &krecipes; kasutab.

- Meal-Master (*,mmf) – selles vormingus lõikepuhvrisse kopeerides on tulemuseks vorming, mida kasutab programm Meal-Master.

- Rezkonv (*.rk) – selles vormingus lõikepuhvrisse kopeerides on tulemuseks vorming, mida kasutab programm Rezkonv.

- RecipeML (*.xml) – selles vormingus lõikepuhvrisse kopeerides säilitab tulemus kõik vormindamisega seotud märkekeelesildid, mida kasutab RecipeML.

Nagu öeldud, saab sobivas vormingus lõikepuhvrisse kopeeritud retsepti asetada näiteks e-kirja. Samuti võib seda asetada tekstiredaktorisse. Kui retsept kopeeritakse lõikepuhvrisse klaartekstina ja asetatakse seejärel e-kirja või mõnda muusse dokumenti, ei saa seda enam &krecipes;esse ega teistesse retseptirakendustesse importida. Kuid oletame, et kopeerimisel lõikepuhvrisse valiti mõni muu vorming. Kuidas see siis uuesti mõnda retseptirakendusse tagasi saada?

Kui kopeerid retsepti e-kirja ja saadad teele, võib saaja kopeerida kirja vastava osa, asetada selle tekstiredaktorisse ja salvestada faili laiendiga vastavalt vormingule – .kreml &krecipes;e, .mmf Meal-Masteri, .rk Rezkovi või .xml RecipeML-i vormingu puhul. Pärast salvestamist saab faili importida vastavasse retseptirakendusse.

Kui lõikepuhvri sisu on asetatud otse tekstiredaktorisse, saab faili salvestada vastava laiendiga (nagu eespool räägitud) ning importida vastavasse retseptirakendusse.

#### Jõudluse parandamine

See on &krecipes;e jõudluse seadistuste dialoogi pilt. Pilt

&krecipes;e seadistamine – jõudluse valikud

Dialoogi Krecipese seadistused - Krecipes kaardi Jõudlus saab avada, kui valida &krecipes;e menüüst Seadistused kirje &krecipes;e seadistamine... ning ilmuva dialoogi vasakust servast Jõudlus.

Siin saab muuta kahte asja. Miks seda peaks tegema või võiks teha, selgitab osa Jõudlusvalikute kasutamise mõte. Neid võib muuta nii eraldi kui ka koos või hoopis puutumata jätta.

Esimese valikuga saab muuta kategooriate arvu, mida näidatakse komponendi Retseptide otsimine/muutmine avamisel. Vaikimisi on see piiramatu, mis tähendab, et näidatakse kõiki kategooriaid. Muutmiseks nihuta liugurit kirje Korraga näidatavate kategooriate arv all, kuni ilmub nähtavale vajalik arv, või kasuta arvu muutmiseks kerimiskasti.

Teise valikuga saab määrata, kui palju elemente näidatakse näiteks nimekirjas Koostisosad või Omadused. Ka siin on vaikeväärtuseks piiramatu ning selle muutmiseks tuleb liigutada liugurit kirje Korraga näidatavate elementide arv all või määrata vajalik arv kerimiskasti kasutades.

Tasub märkida, et valiku Korraga näidatavate elementide arv korral muudetakse kerimiskasti kasutamisel väärtusi korraga tuhandekaupa. Kui soovid väiksemat arvu, vali sõna Piiramatu või kastis olev arv ning kirjuta käsitsi vajalik arv. Kuid enamasti on mõtet siin üldse midagi muutma hakata ainult siis, kui sul on tegemist väga suure reptseptide andmebaasiga.

##### Jõudlusvalikute kasutamise mõte

Enamasti ei ole mõtet valikuid Korraga näidatavate kategooriate arv ja/või Korraga näidatavate elementide arv üldse puudutada. Sellel on aga oma mõte, kui sul peaks olema tegemist tõesti väga suure retseptide andmebaasiga. Sellisel juhul võib kategooriate või nimekirjades laaditavate elementide arvu piiramisel saavutada tubli võidu rakenduse töökiiruses.

## Probleemidest teatamine

Kui &krecipes; peaks tegema midagi ootamatut ja sa arvad, et tegemist on veaga, võid sellest teada anda rakenduse hooldajatele. Aga isegi kui ei teki probleeme, ent sul on mõni mõte, kuidas &krecipes; võiks veel paremini töötada, võid ka sellest teada anda. Mõlemal juhul aitab ka sinu raport meil &krecipes;t veel paremaks muuta.

### Vigadest teatamine/uute võimaluste soovid

Veast teatamiseks vali &krecipes;e menüüst Abi kirje Saada vearaport... Ilmub dialoog Vearaporti saatmine – &krecipes;, mida näeb ka siinsel pildil:

See on &krecipes;e veast teatamise või uute võimaluse soovi dialoogi pilt. Pilt

Vearaportite ja soovide edastamine

See on õigupoolest e-posti liides, millega saab teada anda veast või mõne uue võimaluse soovist. Lisaks kirja enese kirjutamisele pakub see ohtralt teavet, mis aitab hooldajatel paremini mõista ka sinu kirja mõtet. Teave on järgmine —

- Kellelt – kirja saatja, s.t sinu e-posti aadress

- Kellele – kirja saaja, s.t rakenduse hooldaja e-posti aadress

- Rakendus – rakenduse nimi, mille kohta raport esitatakse

  Vaikimisi seisab seal &krecipes;, sest sa saadad ju veateate &krecipes;est. Kuid &krecipes; on &kde; rakendus, mistõttu sa võid valida ka mõne muu rakenduse, kui miskipärast tahad teada anda mõne muu rakenduse veast.

- Versioon – &krecipes;e rakenduse versioon, millest vearaport saadetakse

- OS – kasutatav operatsioonisüsteem ja selle versioon

- Kompilaator – kompilaator, mida kasutati &krecipes;e kompileerimiseks ja selle versioon (kompilaator on programm, mis muuda programmeerija kirja pandud lähtekoodi niinimetatud objektkoodiks, mida mõistab ka arvuti).

Järgmised sektsioonid tuleb sul endal täita.

Sektsioonis Tõsidus tuleb määrata vearaporti tüüp, valides mõne järgmistest raadionuppudest —

- Kriitiline – see osutab sellele, et &krecipes;es esineb tõsine puudujääk, mis võib näiteks põhjustada andmekadu

  Krahhi korral võib ilmuda tagasijälituse dialoog. See teave on arendajale väga kasulik, seepärast on mõttekas selles dialoogis esinev teave kopeerida ning asetada oma e-kirja.

- Tõsine – see osutab, et &krecipes;e kasutamine on muutunud võimatuks

- Normaalne – see osutab, et &krecipes; ei toimi mingis osas nii, nagu oodatud.

- Soov – see osutab, et tegemist on &krecipes;e mõne paranduse või uue võimaluse sooviga. Seda tüüpi näidatakse ka siinsel pildil.

- Tõlge – see osutab, et probleem esineb &krecipes;e tõlkes.

Tekstikasti Teema tuleb kirjutada vea lühike kirjeldus ning selle all olevasse suurde tekstikasti probleemi põhjalik kirjeldus või uue võimaluse soov pikemalt lahti kirjutatuna. Lisaks võiks kirja panna andmebaasi, mida kasutad, s.t SQLite, MySQL või PostgreSQL ja selle versioon.

Kui kiri on valmis, klõpsa nupule Saada kirja ärasaatmiseks või Loobu akna sulgemiseks ja naasmiseks &krecipes;e peaaknasse.

Kui klõpsad nupule Saada, küsitakse sinu käest parooli. See on sama parool, millega end süsteemi sisse logid. Kuid enne kirja saatmist võib olla vajalik ka e-kirjade saatmise seadistamine, mida kirjeldab järgmine osa. Selleks klõpsa nupule Seadista e-posti...

#### E-posti seadistamine vearaporti saatmiseks

See on e-posti seadistamise pilt, mis võimaldab saata &krecipes;est veateateid. Pilt

E-posti seadistamine

Pildilt näeb, et ülal paikneb ikoon ja selle kõrval kasutajanimi, millega oled end süsteemi sisse loginud. Ikooni saab muuta sellele klõpsates.

Seejärel tuleb anda enda kohta teatud teave sektsioonis Kasutaja info. Nagu pildiltki näha, ei vaja siin miski palju seletamist. Esimesest neljast asjast on ainuke hädavajalik sinu e-posti aadress, samuti SMTP server. SMTP server on e-kirjade saatmiseks kasutatav server. Seda võib ülal pidada sinu internetiteenuse pakkuja või siis sinu kohtvõrgu administraator.

Kasutaja info viimane element on Kasutaja ID. Pildil pole sinna midagi kirjutatud, aga vaikimisi on igal süsteemi kasutajal oma arvuna väljendatud ID.

Sektsioonis Parooli näitamine on valiku langetamiseks kolm raadionuppu. See sektsioon määrab selle, mis juhtub parooli sisestamisel. Igal parooli sümboli sisestamisel näidatakse sümboli asemel nii mitut tärni, nagu sa siin valid – üht tärni, kui valid raadionupu Iga sümbol ühe tärniga või kolme tärni, kui valid raadionupu Iga sümbol kolme tärniga. Kui valid raadionupu Midagi ei näidata, siis muidugi ka ei näidata midagi.

Nuppu Muuda parooli ei ole usutavasti vaja kasutada, sest sul on ju olemas parool, millega oled süsteemi sisse loginud. Aga kui soovid muuta oma kasutajanimega seotud parooli, siis saab seda teha sellele nupule klõpsates ja edasisi juhiseid järgides.

Nüüd oled valmis e-kirja teele saatma!

## Käskude seletus

### &krecipes;e peaaken

#### Menüü Fail

&Ctrl;N Fail Uus retsept

- Võimaldab luua uue retsepti

&Ctrl;S Fail Salvesta

- Salvestab retsepti

&Ctrl;P Fail Trüki

- Trükib parajasti avatud reptsepti – sellest räägib täpsemalt osa Retsepti trükkimine

F5 Fail Laadi uuesti

- Laadib parajasti avatud retsepti uuesti

&Ctrl;I Fail Impordi failist...

- Impordib retseptid failist – sellest räägib täpsemalt osa Import failist

Fail Impordi andmebaasist...

- Impordib retseptid ühest kolmest võimalikust andmebaasist

  Täpsemalt räägivad sellest andmebaasidest importimist käsitlevad osad – SQLite, MySQL või PostgreSQL

Fail Ekspordi...

- Ekspordib kas ühe või kõik retseptid faili – täpsemalt räägib sellest osa Retseptide eksport teistesse failivormingutesse

Fail Varunda

- Varundab sinu &krecipes;e andmebaasifaili täpsemalt kõneleb sellest osa &krecipes;e andmebaasi varundamine.

Fail Taasta

- Taastab sinu &krecipes;e andmebaasifaili täpsemalt kõneleb sellest osa &krecipes;e andmebaasi taastamine.

&Ctrl;Q Fail Välju

- Lõpetab &krecipes;e töö

#### Menüü Redigeerimine

Redigeerimine Lehekülje seadistus...

- Avab &krecipes;e lehekülje seadistuste dialoogi, kus saab määrata lehekülje välimuse – täpsemalt räägib sellest osa Lehekülje seadistus

Redigeerimine Trükkimise seadistus...

- Avab &krecipes;e trükkimise seadistamise dialoogi – see on samasugune lehekülje seadistuse dialoogiga, kuid seda saab kasutada retseptide vaatamiseks mõeldud lehekülje seadistusest erineva seadistuse määramiseks trükkimise jaoks

  Täpsemalt räägib sellest osa Trükkimise seadistamine.

&Ctrl;C Redigeerimine Kopeeri lõikepuhvrisse

- Teeb avatud retseptist koopia ja asetab selle lõikepuhvrisse, kust selle saab asetada mõnda muusse rakendusse, näiteks e-kirja.

#### Menüü Tööriistad

&Ctrl;E Tööriistad Muuda

- Avab &krecipes;e muutmise režiimis

&Ctrl;M Tööriistad Mõõtühikute teisendaja

- Avab &krecipes;e mõõtühikute teisendaja - täpsemalt kõneleb sellest osa Mõõtühikute teisendaja kasutamine.

#### Menüü Seadistused

Seadistused Tööriistariba näitamine

- Lülitab tööriistariba näitamise sisse ja välja

Seadistused Olekuriba peitmine

- Peidab olekuriba

  Selle kirje valimisel asendub see kirjega Olekuriba näitamine, mille valimisel näidatakse olekuriba

Seadistused Kiirklahvide seadistamine...

- Avab dialoogi Kiirklahvide seadistamine - &krecipes;, kus saab määrata toimingute kiirklahve

  Täpsemalt räägib kiirklahvide seadistamise võimalustest osa Kiirklahvide loomine

Seadistused Tööriistaribade seadistamine...

- Avab dialoogi Tööriistaribade seadistamine - &krecipes;, kus saab seadistada tööriistaribasid

  Täpsemalt räägib sellest osa Tööriistaribade kohandamine

Settings &krecipes;e seadistamine...

- Avab dialoogi &krecipes;e seadistused - &krecipes;, kus saab määrata mitmeid rakendusega seotud valikuid

  Sellest räägivad lähemalt osad Serveri seadistused, Vorminduse kohandamine ja Importimise/eksportimise valikud.

#### Menüü Abi

&help.menu.documentation;

## Küsimused ja vastused

&reporting.bugs; &updating.documentation;

Ma lisasin Krecipesesse päris palju retsepte ja nüüd avaneb see väga aeglaselt. Kas kuidagi saaks asja kiirendada?

Krecipes töötab väga edukalt tuhandete retseptidega ka tagasihoidliku võimsusega masinas, praeguseks on rakendust testitud isegi juhul, kui retsepte on üle 50 000.

Aga teha võib järgmist:

- Vali MySQL või PostgreSQL taustaprogramm. Üldiselt tulevad need eriti suurte retseptikoguste korral paremini toime kui SQLite.

- Kohenda Krecipese seadistustedialoogis jõudlusvalikuid.

- Sea oma retseptid kategooriatesse. Krecipese laadimine on palju kiirem, kui kõik retseptid on kategooriates.

Koostisosade sobitaja ei leia kunagi ühtki retsepti. Miks?

Koostisosade sobitaja mõte on leida retsepte, mida sul on võimalik valmistada (või peaaegu valmistada) koostisosadega, mis on sul parajasti käepärast. See tähendab, et sa pead valima kõik retsepti koostisosad (või peaaegu kõik sõltuvalt sellest, kui palju koostisosi võib puududa), et vajalikud retseptid leitaks. Täpsemalt räägib sellest osa Koostisosade sobitaja.

Kui soovid teada, millised retseptid kasutavad teatud koostisosa, siis tuleks kasutada koostisosade otsingu võimalusi.

Kus on retseptid?

Pärast &krecipes;e nõustaja käivitamist laaditakse rakendusse mõned näidisretseptid, aga rakenduse peamine mõte on siiski lasta sul salvestada ja hallata omaenda retseptiraamatut.

Kui soovid oma isiklikku retseptikogu täiendada, siis leidub internetisaite, kus võib leida tuhandeid vabalt kasutatavaid retsepte. Mõned ingliskeelsed on järgmised —

Sul tuleb vaid retsept alla laadida ja siis oma andmebaasi importida. Sellest kõneleb lähemalt osa Import failist.

## Autorid ja litsents

&krecipes;. Rakenduse autoriõigus 2003, 2004, 2005, 2006: &krecipes;e arendajate meeskond.

## &krecipes;e meeskond:

Unai Garro ugarro@users.sourceforge.net

- Looja ja põhiarendaja

Jason Kivlighn jkivlighn@gmail.com

- Projekti hooldaja ja põhiarendaja

Cyril Bosselut bosselut@b1project.com

- Põhiarendaja

Dokumentatsiooni autoriõigus 2004-2006: Colleen Beamer colleen.beamer@gmail.com ja Jason Kivlighn jkivlighn@gmail.com.

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &krecipes;e hankimine

&krecipes;e uusima versiooni leiab selle koduleheküljelt http://krecipes.sourceforge.net.

&krecipes;e leiab ka KDE SVN-hoidlast moodulist extragear/utils. SVN-ist allalaadimise ja paigaldamise juhised leiab aadressilt http://krecipes.sourceforge.net/downloading.html.

### Nõuded

&krecipes;e edukaks kasutamiseks peab olema paigaldatud vähemalt üks kahest andmebaasist: SQLite või MySQL. MySQL-i korral peab olema paigaldatud ka &Qt;'s MySQL-i plugin. Ilma andmebaasitoetuseta rakendus ei tööta.

&krecipes;ele on vajalikud ka &kde; >= 3.1 ja &Qt; >= 3.1.

&krecipes;t lähtekoodist kompileerides on vajalikud järgmised paketid (nende nimed võivad sõltuvalt distributsioonist veidi erineda):

Kui oled kompileerinud varem mõne &kde; rakenduse, on need paketid juba paigaldatud.

- libjpeg-devel

- libpng-devel

- libart_lgpl-devel

- arts-devel

- zlib-devel

- XFree86-devel või xorg-x11-devel või libxorg-x11-devel

- kdelibs-devel

- qt-devel või libqt3-devel

&krecipes; toetab ka retseptide salvestamist PostgreSQL andmebaasi, kuigi toetus on veel arendusjärgus. Seni pole küll probleeme leitud, aga kuni teste pole põhjalikumalt läbi viidud, hindame seda mittetoetatuks.

### Kompileerimine ja paigaldamine

&install.compile.documentation;

Krecipese võib kompileerida ka ilma teatud andmebaaside toetuseta. Vaata `./configure --help`.

&documentation.index;